timestamp: atn

url: =Zomi a ka pian khaak kisiik tak ingei maw ka cih hun om ngeilo a Zomi a kapian ka angtang mahmah hi. Ka Zomi pih khat lamkal ah kong muh ciang ka lungnuam in ka angtang mahmah hi. Zomi ka hih pen cik mah hunin ka phun ngei kei a a phunphun ten zong a minam alaih thei ding hituanlo hi.\nUN zum ah zani card renew dingin ka innkuan un kapai uh hi. UN zum a kamlet ka theih sunsun Sia Kamtawng bek hi'n aman lah nasem nawnlo hi. Kei zong Zomi a om tammaw kamlet ci'n ka zawnzawn leh ka muvat kei hi. Ei sangin Khalkha, Falam lamte na hizaw uh a ka lungsim ah kamlette Zomi bekbek hileh nuam taktak in ciai maw ci'n ka ngaih sunsun hi. Ei Zomi sungah zong Mikang pau thei tam mahmah i hihmanin pau theite ong kipia khia zo leh lunggulh huai mahmah kasa hi.\nEi Zomi sungah zong Kawlpau theilo tampi tak om i hihmanin Zomi kamlet tampi kisamlai kasa hi. Khat vei lawmte khat RSC kisam in Kawlpau tawh kihopih in aman lah tel mello in kei ong hosak a ka hopih hi. Department khat ah Zomi khat tek in sem theileng UN vai khempeuh ah senpy mahmah ding hi.\nUN zum ah ka theih khialh ahih leh ong maisak unla kamlet Zomi tawm sa ing. Mikang pau siam khat hileng ka Zomi pihte kong huh nuam mahmah hi. Mikang pau siam laisiamte ong kipan khia un makaih ding Zomi pih tampi tak in ong ngaak lai hi. Na pilnate uh hong zangh khia ziahziah ta un.


url: =Laithiangtho Dokna (Matthew 23-24) ~ Thu Tatuam (Siyin News)\nLaithiangtho Dokna (Matthew 23-24)\n1. Akuate in, Moses Thukham phen thei natu thu nei ziam?\nb. Akua mapo\n2. Akua ii sawl bangh zui in asep bangh zui ngawl tu ziam?\nc. Kumpi thuneite\n3. Vantungngam kongkha akuate in khak ziam?\n4. Thukham hil syate in anungzuite te amate sang ___ in sia sak hi.\na. aza nii\nb. aza sali\nc. asa sawm\n5. Akuate sia mittaw lamlakte ziam?\na. Kumpi thuneite\nc. Thukhamhil syate\n6. ___ taw a kiciam le Pathian tokhum le a tung a topa taw kiciam hi.\n7. Nungzuite in koisung huangsung innte TO Jesu lak ziam?\nc. Olive mual\n8. TO Jesu koisung ato laitak biakinn kiphelthap tu thu nungzuite in songh ziam?\nb. Olive Mual\n9. Akiitaakhuai mama thu asonkhol kamsang sia akua ziam?\n10. Na ngaltai uh hun sia Sabbath ni le ___hun ahi ngawltu thungen vun.\n11. Akuate atu in Pathian na ngimhna ni khiam ziam?\na. Israelte atu\nb. Nungzuite atu\nc. Tealtuamte atu\n12. Mihing Tapa meikaai taw hong tuak ciang akuate kap tu ziam?\na. Pathian he ngawlte\nb. Leitung mihingte\nJesu in Thukham hil Syate le Phariseete pan Kidop natu Hil\n(Mark 12:38-39; Luke 11:43,46; 20:45-46)\n1Taciang Jesu in mipite tung le nungzuite tungah thu son hi. 2“Thukham hil syate le Phariseete sia Moses Thukham a phen thei tu, thu neite ahi hi. 3Tua ahikom amate in vawt a hong sawl peuma ni in zui vun; ahihang amate ngamtatnate zui heak vun, banghangziam cile amate in a hil uh bangin ngamta ngawl uh hi. 4Mihingte ii nungzaang ah vanhngit a puak hakte sia amate ma ii sot to ahi hi, ahihang amate in tua vanhngitte puakpui tu in, a khutme dawn zongh a tung nuambua uh hi. 5Mihingte mu tu in amate in na theampo seam uh hi. Amate talki tung le a baante tungah Laithiangtho kammal a ki at savun pheakte bangza in beak ziam, en vun! A laktong puasilh mong a teapkaite zongh bangza in sau sak ziam! * 6Poai sungah amate tona a nuambelte ahizong, synagogue sungah a kikhaam sa tonate ahizong amate in to tha nuam sap a; 7amate in sumzuakna munah ngual ii paupui tu thangai a, ‘Syapa’ ci in a biapui tu uuk uh hi. 8No sia ‘Syapa’ kici ngawl tu nu hi, banghangziam cile no sia unau khat tetek hi a, Sya khat bek na nei uh hi. 9Taciangin hi leitung ah kuama ‘Pa awng’ ci heak vun, banghangziam cile vantung a Pa khat bekma na nei uh hi. 10‘Lampuipa awng,’ zongh na kici sak heak vun, banghangziam cile Messiah khat bek ma na lampui uh ahi hi. 11No sungah a lianbel sia in note naseam hi tu hi. * 12A kuapo ama le ama a kilian sak sia kiniam sak tu a, a kuama po a kiniamkhiak sia, thupi in kikoi tu hi. *\nJesu in Amate Kihi sak nate Mawsiat\n(Mark 12:40; Luke 11:39-42, 44, 52; 20:47)\n13“Note atu in bangza in lauhuai ziam? Thukham hil syate le Phariseete awng! No a kihisak minamte awng! Ngual mai panin, Vantungngam kongkha sia khasan nu hi, taciang noma mama in tua sungah na tum nuam bua uh hi, tum nuam in a hanciamte zongh, a tum tu na oai bua uh hi! 14Thukham hil syate le Phariseete awng! No atu in bangza lauhuai ziam? A kihisakte awng! Meingongte na zo thaw uh a, a inn uh na phuul uh hi. Tua zawkciang thu sau mama kingen sakin, na kivawt tawm uh a! hi sia hu in daan na thuak tu sia nasia mama tu hi!\n15“Thukham hil syate le Phariseete awng! No a kihisak minamte awng! No atu in bangza in lauhuai ziam? Noma upna sungah mihing khat na nga thei natu in, tuipi kal in pai a, ngamte kantan in pai nu hi; taciang tabangin nungzui khat na nga zawk uhciang, noma sangin a see nii in hell ngamsung theng tu a kilawm zaw tu in vawt nu hi.\n16“Mittaw ngual lamlakte awng! No atu in bangza in lauhuai ziam? ‘Biakinn taw a kiciamte a kamciam a peal hangin phamaw ngawl hi; ahihang Biakinn sungah khamte taw a kiciamte sia a kamciam bangin a vawt uh kul hi,’ na ci uh hi. 17Mittaw mawmawte awng! koi sia thupi zaw ziam, kham hi zaw ziam, a kham sia a thiangtho sak Biakinn hi zaw ziam? 18Na kihil thua lai na uh pan, ‘Biaktau taw a kiciamte sia a ciampeal hangin phamaw ngawl hi; ahihang biakna tau tung a om nate taw kiciamte sia a kamciam bangin a vawt kul hi,’ ci nu hi. 19Na mit uh bangza in taw ziam! Biakpiak natu in a kikoi nate thupi zaw ziam maw, tua nate a thiangtho sak biaktau sia thupi zaw ziam? 20Tua ahikom mihing khat in biakna tau taw a kiciam le, tua biaktau le a tung a om na theampo taw ama kiciam ahi hi; 21taciang Biakinn taw kiciam ciangin tua Biakinn le a sung a teang Pathian taw zongh kiciam hi si a, 22taciang khatpo in vantung taw a kiciam le Pathian tokhum le a tung a topa taw kiciam ahi hi. *\n23“Thukham hil syate le Phariseete awng! A kihisak minamte awng! No a tu in bangza lauhuai ziam? An me sungah helthei lonamsia, masala le thing namtuite dongin, see sawm sua see khat sia Pathian na pia uh hi, ahihang Thukham sungah a kihil a thupi tatak ahi, thutang khenna, hesuakna le thumaannate na awlmaw bua uh hi. Hite zongh na zak tu uh hi a, a dangte zongh na awlmawk ngawl tu hi saap ngawl hi. * 24Mittaw ngual lamlakte awng! Na dawn tu uh tui sung pan tho khat po sia nasia takin na thit uh hi; ahihang kalauh bup khat na lopvalh uh hi!\n25“Thukham hil syate Phariseete awng! A kihi sak minamte awng! No atu in bangza lauhuai ziam? Hai le kuang sia a puasang teng na sil uh hi, ahizong a sungah na neak na dawn uhte sia zawthawk thu le duhopna taw na nga uhte taw kidim hi. 26Pharisee mittawte awng! Hai sia a sungsang sil phot leu te a puasang zongh thiang tu hi.\n27“Thukham hil syate le Phariseete awng! A kihi sak minamte awng! No atu in bangza lauhuai ziam? No sia suangkangtui taw akizut thaanbuk taw kibang nu hi, tuate sia a puasang hoi ahihang a sungsang ah mithi ngu le mithi muat taw kidim hi. * 28Tasia bangma in no sia a pua sang panin ngual muna ah a hoi bang na hi uh hi, ahihang na sunguh sia kihisakna le mawna taw kidim nu hi.\nJesu in A Daan Thuak tu uh Sonkhol\n29“Thukham hil syate le Phariseete! A kihisak minamte awng! No atu in bangza lauhuai ziam? Kamsangte atu in thaankuul sia a et hoi tu in na vawt uh a, miphate atu in, khan sia na zep sak uh hi; 30Taciangin na pu le na pa te hun lai in, a nungtate hi leu te a mate ii septe seam buan ci-ung, kamsangte that buan ci-ung, ci nu hi. 31Tua ahikom kamsangte a thatlumte ii suante na hi uh hunlam noma pauna panin kipholaak na hi uh hi. 32Tua ahiciang na pu le na pate ii pat sa nate na zaw dong seam vet tavun! 33Ngul le ngul ii suante awng, hell sungah hong kikhiak suk natu panin, bangbangin suakta tu in ki um nu ziam! * 34Tua ahikom, kamsangte, mihing ciimte le syate sia note kungah kong pai sak tu hi; tuate pawlkhat na thatlum tu uh a, pawlkhat sia thinglamte tungah na kil tu a, pawlkhat sia synagogue inn sungah na vel tu uh a, khuapi khat pan khuapi khat ah na delkot tu uh hi. 35Tua hu in mawna nei ngawl Abel pan a kipan, sangaw na biaktau le Biakinn kilaklaw a na thalup uh Berechiah tapa Zechariah le mawna nei ngawl bul a na thalup uh theampo hangin thuak tu daan sia note tungah hong tung tu hi. * 36A tatak in kong ci ciang mihing that theampo daan sia tu hun a, a nungta mihingte ii tungah hong tung tu hi!\nJesu ii Jerusalem A itna\n37“Jerusalem, Jerusalem awng! Nang in kamsangte na thatlum a, Pathian kamtaite suangtum taw na hua hi. Akpui in aknote a tha nuai ah a uap bangin, bang tan vei na mihingte angvan nuam khi ziam? ahihang na oai bua hi! 38Tua ahikom Biakinn sia kitaisan tu a, a hawm in om tu hi. * 39Hong ci khi hi; tu pan kipan, ‘Topa min taw hong pai pa sia Pathian in thupha pia tahen, na ci uh hun mateng in, kei nong mu kik nawn batu hi.’ ” a ci hi. *\nJesu in Biakinnpi Lalthap natu Son\n1Jesu sia Biakinn pan a pai zawkciang a nungzuite in Biakinn le a huangsung a inn dangte lak tu in pai uh hi. 2Jesu in, “Hi hi, en tek vun. A tatak in kong ci ciang, hi sungah suangte khat zongh a omna ngei san ah om nawn ngawl tu hi; a vekpi kipheltham siat tu hi,” ci hi.\nNgimna le Siatvawtna\n3Jesu in Olive Mual tungah a to laitakin, a nungzuite ama kungah hong pai tuam uh hi. “Hi thu sia bang hun ciangin hong tung tu a, taciang nong pai kik tu le hun bo natu, a kilak natu in bang hong piang tu ziam?” ci in dongh uh hi.\n4Jesu in, “Kidawm tavun, kuama in theam sak heak vun. 5Banghangziam cile mihing tam mamate kei min zanghin hong pai tu a, ‘Keima in Messiah ka hi hi’ ci tu a mihing tam mama theam tu hi. 6A naina ah ngal kidona aw na za tu uh a, a khualana ah ngal kidona thu hong kison tu hi; ahihang patau heak vun. Tabangte sia a piang tu hi a, hi bang hun bona hong theng zo hi, ci na hi ngawl hi. 7Ngam khat le ngam khat kisim tu hi; kumpi khat le khat kido tu hi. Mun theampo ah kialpi tung tu a, zinliing tu hi. 8Hite theampo sia nautut kipat ciang, a nat bang ahi hi.\n9“Tua zawkciang note hong kiman tu a, daan piak tu le thalup tu in hong ki aap tu hi. Keima hu in mihing theampo in note hong ensan tu hi. * 10Mihing tam mama in tua hun ciangin, a upna uh nusia tu hi; amate khat le khat kileeheak tu a, khat le khat kingaimaw tu hi. 11Tua zawkciang leeilot kamsang tam mama piang tu a, mihing tam mama theam tu hi. 12Tabangin siatna hong kizel tu a, mihing tam mamate ki itna kiam tu hi. 13Ahihang a tawp dong a thumaante kingum tu hi. * 14Taciangin, hi Kumpingam Lungdamna Thupha sia, leitung theampo ah tetti tu in minam theampo tungah kihil kakoai tu hi; tua zawkciang hun bona hong hi tu hi.\nA Kiitak huai Mama Thu\n15“Kamsangpa Daniel ii son ‘A kiitak huai mama thu sia’ na mu tu uh hi. Tua in a thiangthona munah ding tu hi.” (Hi lai a sim sia in tel tahen!) * 16“Taciang Judea a omte in mual tungah tai tahen. 17Innkhum tung a om pasal khat in ama ii vanhte la tu in tuaksuk nawn heak hen. * 18Lo sungah a om pasal khat in a laktong puasilh la tu in, heak kik nawn heak hen. 19Tua hun sungah a om numei naupaaite le nau noailuaite atu in bangza he huai tu ziam? 20Na tai tu uh hun sia phalbi lai le Sabbath ni ahi ngawl natu in Pathian tungah thungen vun. 21Banghangziam cile tua hun ah ngimna sia leitung a kipat pan kipan, tuni dong a piang ngei ngimnate theampo sangin nasia zaw ngawp tu hi. Tabang ngimna sia maisang zongh ah om kik ngei nawn ngawl tu hi. * 22Ahihang Pathian in a ni sia khiam suk zo hi; tua hibale kuama a suakta batu hi. Ahitazong a tealtuam mihingte atu in Pathian in a ni khiam tu hi.\n23“Tasia ciang khat po in, ‘En in, hi sungah Messiah om hi!’ ci in ahizong, ‘Zia sungah om hi!’ ci in ahizong hong cile um heak vun. 24Banghangziam cile Messiah theam le kamsang theamte hong piang tu hi; hi thei hile Pathian teal sa mihingte ngangawn a theam natu in, amate in nalamdang lakna liante le a tumdang nate tam mama hong vawt tu hi. 25Ngai vun! a hun hong thet ma in hong sonkhol zo khi hi.\n26“Tua ahibale mihingte in, ‘En vun, ama sia senneal ngam sungah om hi!’ hong cile zong, tua munah pai heak vun; tua ahibale ‘En vun, ama sia hi sungah bu hi,’ hong cile zong na um heak vun. * 27Banghangziam cile Mihing Tapa sia vantung buppi ah nisuana pan nitumna dong a kantan khualeng taang bangin hong pai tu hi.\n28“Mithi luang omna mun po ah vaciikte kikhawmtua tu hi. *\n29“Tua hun ah ngimnate zawk a hai ngawl in, ni hong taang nawn ngawl tu a, tha zongh taang nawn ngawl tu a, aksite van pan in taaksuk tu a, van ah a om nate sia amate ii zin tek panin pialmang siat tu hi. * 30Tasia ciang Mihing Tapa ii lim sia van ah hong kilangh tu hi; Mihing Tapa sia van ah meeikaai tung pan vaangletna le minthanna lianpi taw hong pai a mu uh ciangin, leitung mihing theampo kap tu uh hi. * 31Lemlepui aw hong nging tu a, taciang ama in leimong lite ah a vantung lalangte sawl in, amate in ama teal sa mite leimong khat pan mong khat dongin khawmtua tu hi.\n32“Theikung in hil sak tavun. A baakte zongh hingin hong moi sua ciangin, a teeno meang tu in kithoai a, tasia ciang khuakhal hong nai hi ci in na he uh hi. 33Tasia bangma in, hite theampo na mu uh ciangin, a hun hong nai a, hong kipapan zo hi, ci in na he tu uh hi. 34Tu laitak a nungta mihingte a thi siat ma in, hi thu sia hong piang tu hi ci in phawk tavun. 35Vantung le simlei a bo tu hi, ahihang ka kammalte a bo ngei batu hi.\n(Mark 13:32-37; Luke 17:26-30; 34-36)\n36“Ahitazong tua a ni le a nai tu sia kuama in he ngawl hi— vantung ah vantung mite ahizong, Tapa ahizong, he ngawl hi; Pa bek in he hi. 37Mihing Tapa hong pai natu sia Noah hun lai thupiang bang hi tu hi. * 38Tuipi liim ma in mihingte an ne tui dawnin om a, nu le pa kiteangin, Noah ii teambaw sungah a tum tatak ni dong sia tabangin om uh hi. 39Tua hi napi tui ii a taikeak dongin, bang thu piang ziam ci in amate in a phawk bua uh hi. Mihing Tapa hong pai ciang zong tabangma hi tu hi. * 40Tua hun laitakin pasal nii sia lo sungah naseam khawm tu hi: khat kila tu a khat kikhe tu hi. 41Numei nii an ngoaina ah diang tu hi: khat kila tu a, khat kikhe tu hi. 42“A kingingta sa in om vun, banghangziam cile Topa hong pai tu ni sia na he bua uh hi. 43Inn neipa khat in ngutate ii hong pai hun tu he le, mu ngawlin om tu a, ngutate in inn a phuul sak batu hi, ci in na heak uh ahi hi. * 44Tua ahiciang no zongh, a tawntung kinging sa in om vun, banghangziam cile Mihing Tapa in na muanmawk ngawl hun laitakin hong pai tu hi.\nThumaan Ahibale Thumaan ngawl Naseampa\n45“Thumaan a, a ciim naseampa sia akua bangte ziam? Ama sia naseam dangte a uk tu le a hun a hun in an a pia tu in a kikoipa ahi hi. 46A topa hong cia laitakin a kisawl bang a na seam hi ci in a topa ii mu naseampa sia bangza in lungdam tu ziam? 47A tatak in kong ci ciang, a topa in tua naseampa sia a neisa theampo uk tu in koi tu hi. 48Ahihang tua naseampa sia a ngina ngawl khat ahile, a topa sia hong cia hak lai vak, ci in ama le ama kitheam tu a, 49taciangin a nasep khoppui naseam dangte saatin, zukham theite taw, an ne zu ne in om tu hi. 50Taciangin tua naseampa ii topa sia a muanmawk ngawl hun le a heak ngawl ni hun khat ciang hong cia tu hi. 51A topa in ama sia nasia takin ngim pia tu hi, a kihisak minamte thuak tu teng thuak sak tu hi. Tua munah ama sia kap in ha ngoai tu hi,” ci hi.


url: =Sum Tawh Kisai Thu 10 - TUNGZANG NEWS\nSum Tawh Kisai Thu 10\nKumsim Kumthak hong nai ciang mite kiho na ah - annek kidawm in, na thau luat ding kidawm in. Zatep kidek inla, khua-ul luanna ding ciammuih leh kimawl hanciam in ci thei zel uh hi. Sum zatzia ding zong na kisin kik zel in cih tam kizalo hi. Sum muhna haksa deuhdeuh, a zeek dan zong siam hak deuhdeuh, a omkhong nuamlo, a diangdiang nuam lah tam semsem. Bangcih ding?\n4. A kisam a na zat ding sum sehtuam nei hamtang in. Natna damlohna cih bang a kisam vat, a kigen khol theilo vai na tuak cianga dingin kigingkhol in sum khol hamtang in. A kul mahmah ahih kei leh tua na 'sehtuam' sum pen a dang ah zang het kei zaw phot in.\n6. Tu leh ta neita ding na hih manin na suan na khakte adingin sum leh pai kisam ding hi. Amau a khan khit dong na kep na khoi ding hi a, a kisam dingte - pilna sinna, puan leh van leina cihte na kisap ding khempeuh tuat in na sum na khenkhiat hong kisam ding hi.\nSum zat ding, zeek ding bek hilo a khol ding zong a nei dingin thupha tampi tung Pasian in kumthak ah hong pia ciatta hen.\n2/8/2018 08:03:06 pm\nThe Chinese are the guys who are the best in their working and their is no one who follow their working style. And may be this time they are showing the best working at high level. And hope they are not good for in other kind of work but they are good in their this kind of work.


url: =Tulaai Leitung Thuthang Tuamtuam Updates December 5, 2015 :: ZOMI DAILY\nposted on 6 December 2015 at 4:25 pm Lomkholna: Khawmpau, News, World\n· Thailand gam azin Russia gammi te asuamding in Syria gam pan IS migilo mi 10 October khansung in zinkhia uha, Khuapi zawdeuh Russia gammi te tamna munte ah lauhuaiding hi cihthu Russia thukante in Thailand Palikte tung ah December 4,2015 zasak hi. Bangkok khawng ah Zomi a omkhaak leh kidop huai mahmah ding hi. Kumkhat Thailand gam azin Russia gammi peen 1.5million bang pha thei cimawk hi.CNN\n· Russia, US leh Piantit gamte asuam khit uhciang azom ah UK ten thuakding ci in IS ten December 4,2015 ni in taangkokhia leuleu uhhi. Hih peen British Parliament in IS te nasia tak a Bomb khiatding athukim na uh athuhkikna zong ahihi. UK Galvanleeng RAF Tornadoes 4 tawh amasa peen Syria gamsung a IS te namgimtui phualpi teng December 3,2015 ni in ban phialsak a IS te zawmzo ding in lam en uhhi. Anihveina December 5,2015 ni in Tornado Gaalvanleeng 2 tawh cimphawng in Omar Namgimtui phualpi banzial phei leuleu ci in Defense Secretary Michael Fallon in genkhia hi. BBC\n· IS abuaipih masa peenpeen leh amakaai ahi US ten Kha 15 sung IS migilo te adona vuah Bomb tang 20,000 zangkhin uha, zonaai dello uh ahihman in tuta abatleh US Bomb tang beithei ding a tampi order kuulding ci in US Vanlam gaalkaap ten December 4,2015 ni in genkhia uhhi.CNN\n· US gam California state San Bernardino khuapi December 2,2015 ni a mikap te peen Muslim biakna zui Syed Rizwan Farook kum 28 leh azi Tashfeen Malik kum 27 te hi uha, Terrorist- Ngongtatna hi ci in FBI ten December 4,2015 ni in taangkokhia uhhi. HIh Nupa te peen upmawh huaideklo Ata uhzong kha 6 phapan a a Pi tawh Inn ah koihliang a mi avakap cizen uhhi.IS migilo ten Hih Salpha nihpeen ko ongpanpih Salpha te hi ci in December 5,2015 ni in taangkokhia uhhi. US gam a om Zomi ten I Innveeng ah zong IS omgige cih mangngilh kei tapeuh ni.CNN\n· India gam Chennai khuapi sung tuicin tun nahang in mi 18 si a khuapi sung tui in tumdipdep mawk ahihman in kumpi thunei ten gaaltaai phual 25 saatsak in mipi 7,000 December 5,2015 in honkhia khinzo uhhi. Tuma kum 100 pan tutung a guah peen atampeen in gen uhhi. Tamil Nadu state sung ah tuicin hang in misi 269 phata hi. India Prime Minister Naredra Modi inbel $150m tawh huhding in kamciam piapongphot hi.BBC\n· Germany te zong omthei nawn mahmahlo IS vuih le vaai suaksak ding kua teng thukim ci in Parliament ah December 4,2015 ni in Meekhiatna nei uha, 445deih-146deihlo tawh vikding in thukimna ngah uhhi. Gaalkaap zanei mi 1,200, avui atang kicing Tornado Gaalvanleeng te leh Meituipuak vanleengpi te paisakpahding in solitlit ta uhhi. Germany in bel Piantit,Britain,US,Russia tetawh kipawlselo in atuam in amau utnakhat sualding ci in gen uhhi.VOA\n· Nigeria gam Abuja khuapi sung a om USA te Palaai zum-Embassy misok pawl in simding cihthu December 5,2015 ni in thukan ten mukhol uh ahihman in US gammi akiim naai a omte kidawmding in kumpi thunei ten taangkopah uhhi.VOA\nPrevious: Tutphah kituh ~ Hau Za Cin\nNext: General Than Shwe leh Suu Kyi kimu


url: =Leibat lohnading in atanu numei kizuakna apuak nupinu kum 15 thong kiading :: ZOMI DAILY\nposted on 13 October 2017 at 6:43 pm UTC+9:30 Lomkholna: Malaysia, News, Sawltak, World\nAtanu kum 14 bek aphapankhat leibat lohnading in numei kizuakna ah apuak anu pen tuni Court ah thu kikhenta cih theStar pan kiza hi. Hih nupinu pen kukm 30 aphakhin khat hi a, ama sungtektek panin apiangkhia atanu pen leibat lohnading in numei kizuakna ah puakmawk hi. Tuahang in kum 15 thong kiading cih tuni Friday ni in Lawas District Office ah thu kibawl cihi.\nTuaban ah hih numeino pen numei kizuakna ah asemding in asang Karaoke Owner zong kiman in, thu kibawlkhawm a, amahzong kum 15 mah thong kiatheiding kici hi. Karaoke Owner nupipen kum 45 aphakhin khat hi a, kumcingnailo numeikhat akizuakding in vaihawmmawk ahih manin, hihnu ii mawhna zong alian mahmah ahihi.\nHih nupi 2 te banah adang pasal 2 zong kiman uhhi. Hih pasal 2 tepen numeino kum 14 khat numei kizuakna ah aki helkhakna om ahih manin, akiman uh hi a, kalkhatsung palik te’n akepkhit ciangin thu kibawlding cih kiza hi. Sawltak #zomidaily\nPrevious: Kuala Lumpur, Pudu vengsung ah Operasi lut in mi 40 val kiman, Myanmar 12 kihel\nNext: Lia Cing Deih Kim cidam in inntungta


url: =July 18, 2020 | INN CIAHNA LAMSAU-PI LIBERIA ~ MUC\nJuly 18, 2020 | INN CIAHNA LAMSAU-PI LIBERIA\nAdmin 9:44:00 PM Articles, MISSION NEWS\nINN CIAHNA LAMSAU-PI\nAlphanso Peter Juah in kum 19 a phakin Liberia gamah tualgal hangin meileng tuangin Guinea gam manawh-in zinkhia hi. Hih khualzinna-ah gam 8 bang va pha ding hi gige lam ka nungtheih hi. Kum 14 khit ciangin Indonesia-te khat zi ka nei hi. 1991 kum a zinkhiat a kipan a neutung a kipan a zuih Seventh-day Adventist Pawlpi nusia hi. Huhna khat ngah-in tua tawh Guinea gamah sangkah thei hi. A sangman ciangin bangmah nei nawn lo, inn zong lo ahih manin sum ngah nading ngaihsunsun hi. A sawt ciangin guihtheih khamtheih tawh sum zon ding ngaihsun hi. Summeet pia-in, sum zongin, mi a khem zong honpi khat om hi. Tua bangin a sumzon kum khat khit ciangin Guinea gam passport bawlsim-in Senegal gamah va zinkhia hi.\nKum 4 sung bang guihtheih khamtheih zuak, mi khem kawikawi-in , Tunisia, tua pan Jordan, India, Thailand khitteh Indonesia gam va tung kik hi. Hih gamte-ah a om sungin guihtheih khamtheih zuakin summeet khak-in sep theih bangbang sem hi. Sum a neih laisiah a utna mun tung thei hi. Indonesia khuapi Jakarta hong tun ciangin Alphasue his travels.\nIn Indonesia’s capital, Jakarta khuapi-ah a om sungin nuntak hamsatna hong thei hi. Hun khat lai-a Sabbath ni ciangin biakinn a pai hunte phawk kik hi. Pasian thukham tawh kituak lo-in a nunzia a ngaihsut ciangin a mawhna kisik hi.\nNi khat tuipeekna khatah Spanish khat tawh Pasian thu tawh kisai tuamtuam kiho-na khat nei uh hi. Hih pa in Sunday kik ciangin a biakinn ah kikhawm dingin zawn hi. Hih Sunday kikhopna-ah US pan missionary khat in makaih hi. Hih pastor in Alphanso nunzia a zak ciangin huh ding ngaihsun hi. A innsap ding piaksa dingin pulaak hi. Alphanso in pastor inn gei lopa hahsiang dingin kithukim uh hi. Alphanso in Sunday ni-in a kikhop hangin Sabbath thu mangngilh lo hi. Ni khat Adventist biakinn omna khat hong mu hi. Tua a kipan Sabbath ni-in biakinn ah va kikhawm hi. Sunday niteh nasem cih bangin hong om toto hi.\nTan 10 sang bek kah ahih manin university sangkah ding lunggulh mahmah hi. Ahi zongin a huh ding kuamah om lo hi. A kikhopna Sunday pawlpi in zong huh zo lo hi. Adventist pawlpi in zong huh zo lo hi. Ahi zongin a nu le pa tawh kithu za dingin vaihawmsak uh hi. Inn pan a pai khiat khit tawh a nu le pa tawh kiho nawn lo uh hi. Kum 3 khit ciangin a kikhopna Sunday pawlpi huh nawn lo hi. Alphanso in a sep ngei guihtheih khamtheih zuak kik hi. Summeet khak-in khem theih khem mawh mi khem kawikawi hi. Tua bang hun laitakin zi nei hi. Sunday biakinn ah nasepna-ah Wastinah tawh kiteeng uh hi. A zi pen missionary innkuan khat a nasem a om hi. Tawl khat khit ciangin Alphanso in China gamah va pai hi. China a tun khit kha 4 a cin ciangin a zi sam hi. China ah a om sungun Pasian thu lunggulhna khat nei hi. Laibu sai khatah va vak a Manglai Lai Siangtho bu khat mu a, Thuhilhsia 1:2 sung sim pah hi. “ Na khempeuh in a mawkna taktak hi,” mu hi. “ Ka nuntakna in a mawkna taktak hi,” ci-in ngaihsun hi. “ Africa ah ka ciah kul ding hi,” ci-in ngaihsun hi. 2006 kum ciangin a zi tawh Liberia gamah hong ciah kik uh hi. Inn a tun ciangin a pate tawh kimu kik uh hi. Topa tungah ki-ap kik a, Sabbath nisial-in kikhawm uh hi.\nA zi zong a sawt lo-in kituiphum hi. Tu-in Aphanso in Buchanan khua-ah antang, sathau, inn sung van zat tuamtuam zuakna khatah nasem hi. Ta thum nei uh hi. A u pen kum 12, a zom kum 8, a tum pen kum 5 hi. Alphanso in a nuntakna-ah Pasian hehpihna phawk thak hi.\n“ Topa zahtakna in pilna kipatna hi, cih phawk hi. A gamtat khialhna khat a phawk sialin Topa kihtakna lungsim hong lut hi. Topa in pilna hong guan hi, ci-in pulaak hi.\nTu quarter Sabbath 13na sumpi in Buchanna khua-a sanginn puah nadingin kipuak ding hi.


url: =ZAM Thupuak :: 15 Apr 18 (RSC te ki pankikding) :: ZOMI DAILY\nposted on 14 April 2018 at 1:10 pm Lomkholna: News, ZAM, Zomi\nKilawmzaw leh kilawm ~ Dr. Ngul Khan Pau :: A kilawmzaw ding ngaihsutna tawh hih a nuai a thute kong gelh hi. Mimal kuamah tawh kisai hi loin i minam bup khualna, khangtoh leh picin nading deihsakna hi-zaw hi.\n1. Pasian thugenna vai limci i neih ciangin, a min dingin “Cialpi,” “Kha Annkuang luina,” “Gupna Thusinna,” “Revival Kikhopna” cih ahi zongin kizang thei leh cih ngaihsutna hih tawh a thumveina kong gelh hi ta ding hi. Tuhun tawh a kituak nawn lo, Khamtung khua khat pawlpi khawngin a zat leh phamawh lo napi-in, facebook khawngah a kammal “CRUSADE” cih i koih lailai pen khawl hunlua mahmah….. Read more >>>\nRSC te Kipan Kik Ta ding :: Hong tungding May 2 pan RSC interview kipan kik tading ahih manin hong kisam nailo RSC interview sa khempeuh in na phone uh limtakna let nang un deihsakna lianpi tawh hong theisak uh hi. Na MY No. leh a nunung pen zum tawh kizopna, natunna mun uh, a ni a kha te hong kidot hunhun in mantak in ih gen theih setset dingin kiging khol in. Thu kizakna om nonlo te na kannop uh leh ZAM zum ah nong pai nading un kong theisak uh hi. Phone No.: +603 2142 6659\nRSD INTERVIEW KIKHAK DING :: 16 April 2018 ni pan kipan in RSD interview te kha (2) sung kikhak phot ding cih thu kiza hi.\nRSD LEH AUSSIE EMBASSY AH VAI NA NEIH LEH :: RSD leh Aussie embassy ah vai na neih leh ZAM zum ah hong pai masa in. Gambel galtai mikhat a hong ki ciapteh nadingin a thupi mahmah leh kal masa ahi Refugee Status Determination (RSD) cih pen UNHCR tawh na kizopna ah athupi pen khat a hih lam khatvei ih kiphawk kiksak hi. Adiak in Malaysia a om 2013 Card te RSD interview appointment na ngah a kipan limtak a na tangthu na etphat na ding ih kitheisak hi. Banghang hiam cihleh gambel galtai khat a santak/pomtak dinghiam cih sittelna a hihman in a hun nangah lai in kiking khol in. Na theihloh na sangin na kinlohna in na maban tampi hong khaktan ahih manin na masak dingte nunun keizaw in.\nUNHCR pan in laidal pi a ngah te in na laidal uh copy khat ta na kem hamtang un.\nAUSSIE EMBASSY na lut ding appointment na ngah ciang in bangteng kiging ding a, bang teng tam dot pen cih leh nang tangthu te hoih tak kiging khol in.\nMalaysia gambup kitel na May 09, 2018 in om ding a hih manin gamsung bitna ding thuneite na limsep mahmah a hih manin hawhna ciahna ah pilvang ciatni.\nHih gambup kitelna huhau in Malaysia gamsung honglut leh apusak/aciah te Thai tawh gamgi lamah lam pi kiblockna pan mitampi kiman ahih manin numeite kha 2, pasal te kha 4 cih bang thukhenzum ten map neilo in thongkhum mengmeng ahih manin a kuama peuh hih kitelna huamsungah Malay gam sung lut ding leh pu suak dingte kidawm mahmah ni.\nTulaitak Malaysia gamsunga thongtang mite Kawlte’ tuibuah pawi zumkhak teng a ven ciang hong ciah thei pan ding ahih manin thongtang mite thunget sak ni.\nTulai UN laidalpi tawh Oprasi in hong mat leh UN in hongtan khollo ding ahih manin na hihtheih zah in UN in hongtan khollo ding ahih manin na hihtheih zah in kidawm in. UN card tawh Man leh hen natuah leh thukhenzum ah thu hong kisit ciang UN mi hi-ing cih gen hamtang in.\nMi ginalo mante : Malaysia gamsung lauhuai den ahih manin nitak 11pm – zingsang 6pm kikal sung mitawm deuh sung khawngin lamdung ah navak leh zan duty palikte hong delh pahpah ding ahih manin kidawm mahmah in. Ahuampi in hihhun sung a kongzing lak a gamta zaw deuh teng pen palik ten guta, migilo, damaih leh thusia bawl nuam in ngaihsut uh hi.\nDamaih ten zong hong muhnak leh hong koih khong loding ding lam theikhol in. Hihhun sungah vai kician lopi a mawk vakvak te zong nasep gina neilo ahih manin kizom kha kei un. Damaih te hong bawl ding zah pen genkholh theihloh hi.\n2018 ZSM LAIBU TE HONG AP KIK TA UN :: 2018 ZSM laibu te I hawm khiat zawh kha 4 bang hong cingta ahih manin March kha bei ah ih laibu khempeuh Zum ah ih puak kikna dingin ih ki zasak hi. Mapang khawm in ih sep khopna te hangin tuni ciang a kalsuan zo ih hihi.\nTHUMAN LAMPI CIALPI AH SAPNA :: Malaysia aa om u leh nau sanggamte aw Pasian lamlah na leh hong thukim pihna om mah bangin Zomi Youth Conference nei nuam ih hih man in Zeisu min tawh kong zawn uhhi.\nZeisu hong gupkhiatna kitel nailote gupna ngah kitel nang leh gupngah sate Topa deihna bangin Ama thu tawh THUMAN LAMPI ah ih kalsuan theih nangin Conference ah lawm le gualte nongpai nang un Zeisu min tawh kong zawn uhhi.\nZAM ZUM AH HONG HAWH : Pastor Kham Khen Pau – Gampum, pen Ratchaburikanukroh Thai kumpi sangah Sangsia Kum 5 bang a sem ngei ahihi. Malaysia ah hong zin sungin ZAM zum ah hong hawhin palaite thapiak na leh thu ngetsakna hong nei ahih man in kilungdam mahmah hi.Topa’n thupha hong piaksak in hong zang semsem lai tahen.\nZAM ZUM AH HONG HAWH : Evan. Joshua Mung – Lezang, Phualpi AG, Kalaymyo in Malaysia ah zin sungin ZAM zum ah hong hawhin palaite thapiakna leh thu ngetsakna hong nei ahih man in kilungdam mahmah hi.Topa’n thupha hong piaksak in hong zang semsem lai tahen.\nCAMP AH MIPIH TE VEH THEI :: Tanah Merah Camp ah Kawlgam pan hong lut leh Malay pan kawlgam lam a ciah kik Zomi pih tampi tak kumpi thunei te in manin koih uh a, tua te veh dingin ZAM palaai Sia Gin Go Mang 10-04-2018(Tuesday) ni zan in vapai in Tanah Merah Camp a om mipih te tawh va kimu thei hi. Camp sunga om mipih te a suahtak baih theih na ding thungetna tawh panpih lai tek ni.\nKL Gateway Korea\nAnsai Mi2 ki nawh deih\nNasep hun-10Am – 10Pm. Khasum- Rm1400/1500\nOmna pia-Anvak. Offday-Kal2 1vei Offday\nNSK ah Pasal (7) kinawh deih\nNSK Sungaibuluh– ah Pasal (2) kinawh deih hi.\nNSK Cheras Jaya ah Pasal (1) kideih\nNSK Banngi ah Pasal (1) kideih hi.\nNasep hun- Nai12 sung Nai1Sung khawl\nOmna Pia-An vaklo\nPuchung lam ah\nWestern Food & Bar ah Maitai ding Numei Pasal Mi 5 ki deih.\nSalemban MOPAWI Bawlna\nSen Ansai ah Pasal3 Kitchen helper ki deih kin. Nasep hun-Nai12 – Nai1Sung khawl.\nKhasum-Rm1300. Omna Pia-Anvak\nZAM Thupuak akicianzaw in PDF File >>>\nINSURANCE CARD BAWL HAMTANG UN : UNHCR ci damna lampan a pulakna ah RHB insurance company tawh Operation tampi kibawl khin ahihmanin insurance bawl nailote limtak hanthawn abawlsak ding hi. Kuamah kiang leitawi lo/Pawlpi, khua leh tui buaisak loin, ei leh ei I hih theih nang ahun omlai in hanciam ciatni. RHB Insurance card abei leh ZAM zum ah kibawl kik thei hi. RHB Insurance in June 2017 a kipan in kal (Kidney) dam loin sisawp kul den (Dailysis) abawlte huam nawnlo hi.\nPrevious: US, UK, France gam 3 kipawl in Syria gamsung kap huanta\nNext: Ka Nu’ phu ka lading hi\nNa kimuh kik mateng ~ Tdkhen


url: =Singapore leh Malaysia kikal meileng lampi vai letmat kithuh tading :: ZOMI DAILY\nSingapore leh Malaysia gamnih kizop nading in akibawlding Hihg Speec Rail Linking akici meileng lampi pen langnih thukimna Memorandum of Understanding (MoU) pen thukumlaizang pawlin letmat thuhna kinei tading hi ci’n Malaysia Prime Minister Najib Razak in Tuesday ni in genkhia hi.\nHih thutangkona pen PM Najib in Kuala Lumpur khuapisung aom Shangri-La Hotel ah akibawl “Invest Malaysia Kuala Lumpur Conference” ah apulakkhiat ahihi.\nHih High Speed Rail acih uh ahat mahmahding in akibawlding meileng pen hong mankhinleh Singapore leh Kuala Lumpur, Malaysia gamnih kikal pen khualzinhun Minute 90 bekbek ziakaiding cihi. Tulaitak azatzat uh Train Service tawh akipai ciangin nai 8 sungbang ki ziakai a, Express Bus tawh ahihleh nai 5 sungbang kitai hi. Tua nangawn lamzikpi tungah Traffic Jam lua, mawtaw awkcip henla hileh, nai tampi ziakai tuamthei hi.\nAtaktak in Kuala Lumpur leh Singapore khuapi pen 315km khawngbek hi a, vangleng tawh akileng hileh alenhun Minute 45 khawngbek ahihi. Ahi zongin vanleng tawh lentaaklo bekthamlo, Airport ah Check-in leh Transfers te ah ziakaizawlai ahih manin, hih meileng lampithak hongmansiang leh vanleng sangin ki limzatzaw khading in ki ummawh hi.\nNungkum May khasung inzong hih meileng lampivai thuthang ah hongki suaksak ngeikhin a, Singapore gamlam ah Terminal pen Jurong Country Club sungah kilamding ci uhhi. Hihvai tawh kisai nasep pen 2017 kum in kipatding ki lamen a, 2022 kumciang in mansiang panding hi ci’n nungkum in Malay Mail Online te’n pulakkhia ngeikhin uhhi.\nHih Project tawh kisaipen amasa penpen in 2013 kum Singapore-Malaysia Leaders’ Retreat hunlaitak in Singapore Prime Minister Lee Hsien Loong leh Malaysia Prime Minister Najib Razak te’n thukimna tawh Joint Statement abawlkhiat uh ahihi. ZD Sawltak #zomidaily\nPrevious: US gamsung khualzinna pawlkhat – 101\nNext: Malaysia, Penang ah Kawlgam mikhat kithatlup


url: =ZSL 10: Mawh Pulakna pan Hehnep Thapiakna ah - Zomi Adventist Innkuan\nLesson 10: Mawh Pulakna pan Hehnep Thapiakna ah\n*February 29–March 6\nSabbath Nitaklam Feb 29\nTukalsung Simding: Daniel 9; Jer. 25:11, 12; 29:10; 2 Kings 19:15–19; Matt. 5:16; James 5:16.\nKamngah: “Topa aw, kong thungetna uh hongza inla, ka mawhna uh hong maisak in. Topa aw, hong ngai inla hong sem in. Mikhempeuh in Pasian nahihlam a theih nadingin, hong ziakai kei in. Hih khuapi le hih mite naneihsa ahi hi” Daniel 9:19.\nDaniel 9 na in, Laisiangtho sungah thungetna liankhat ahi hi. Sih le hin thu kawmkal ah, Daniel in, a mailam thu peuhmah thungetna bekmah tawh maingat hi. Kumpipa’ mang vai a, alawm thumteng tawh kithatlian ding a omlaitakun, thungetna tawh Pasian beel uhhi (Daniel 2). Kumpi mahin, Pasian dang tawh kizom theilo ding acih laitak zong, Jerusalem lamngaa in, thungen veve hi (Daniel 6).\nDaniel 9 thungetna lungngaih ciangin, Daniel 8 a zingsang le nitak 2,300 vei a cihpen phawkhuai hi. Mangmuhna buppi khiatna a genteEi hangin, vanmi nih’ kihona hunciam tawh kisai, Daniel in bangmah genlo hi “Ni tulnih le zathum khit ciangin, biakinnpi ki siansuah ding hi” (Daniel 8:14). Daniel 9na ah, kamsangpa kiang kitelgen phing a, lungsimtak tawh a thungetna hang ahi hi.\nPasian’ Kammalmah Thu Bulpi\nDaniel 9:1, 2 sim lecin, Daniel in genkholhnate a simciangin “laibu tawh katel” ci hi. Bang Laisiangtho bu ci ahi diam?\nHih thungetna ih etciangin, Moses le kamsang dangte’ laibu thuksin mahmahna pan hibang ciang a tungzo ahi hi. Jeremiah’ laizial a simciangin, saltan ding hunpen kum 70 sung (Jer. 25:11, 12; Jer. 29:10) cih theikhia a, hun thupi sung a nungta a hihlam telmahmah hi.\nBC 539 kum, Daniel’ thungetnate ngaihsun kik leng, Persia te’n Babylon a lak kum ahi hi. Nebuchadnezzar in Jerusalem zo a, biakinn a suksiatpan kipan kum 70 cing dektakta hi. Jeremiah’ genbang hileh, Pasian’ mite innlam ciahkik dekdekta uh hi. Pasian kammal muang in, thu thupi khat piang ding a, Pasian kamciamsa bangin, Jew mite innlam zuanin ciahthei tading cih thei gige hi.\nAtheihtawp in Laisiangtho sim a hihmanin, a mipihte’ mawhna siathuaizia zong thei hi. Pasian thuciamte palsat uh ahih manun, Pasian tawh kigamla uh a, tua hangin salmat a thuaklawh uhhi (Lev. 26:14-45). Pasian hong piak mangmuhna laite hoihtak simna in, hun ciamte hoihtak telphasak in, a mite’ aiawh in Pasian kiangah a thumsak thei hi.\nLeitung hun nununglam ih tungta a, Pasian’ kammalte nidang sangin naksim zawk dinghun hita hi. Tua kammalte bekin, hi leitung omzia hong telsakthei hi. Sia le Pha kidona lianpi zong hong telsak a, siatna a kisuksiat khit ciangin, tawntung Pasian’gam kiphut ding hi. Laisiangtho sim semsem, a kiplo leitung’ thu tel semsem in, leitungin hong piak theihloh lametna hong neisak hi.\nHih leitung in, amah le amah bangmah hihtheilo a hihlam, ih Laisiangtho in bangzah hong telsak hiam?\nDaniel 9:3–19 simin. Bang siksanin Daniel in, hehpihna ngen hiam?\nHih thungetna sungah ciaptehhuai pawlkhat omhi. Amasa in, Daniel’ thungetna peuhmah, Jew mite tungah apiang siatnate a hangthu theikhin a hih manin, tua peuhmah dong ngeilo hi. Thunget a hanciam semsemna thute in: “Topa Pasian aw, Na nasem kamsangte tungtawnin, kote zuihding thukhamte nongpiak hangin, tua thu ka mang tuankei uh hi” (Daniel 9:10). Daniel 8:27 sung a, a telzawhloh a cih zingsang le nitak 2,300 vei cihpen ahi hi.\nAnihna ah, A mite’n mawhna lianpite, siatna lianpite bawlmah taleh, hehpih in a maisak ding, Pasian’ hehpihna ngetna ahi hi. Hih santakah, avanglian gospelthu hi a, mihing te’n amawhnapan suahtak na’ngin, hehpihna a zonkei buang uh leh, bangmah hihtheih neilo cih ihtelthei hi. Eimah mahmah zong, Pasian mai ah a mimal in ding ding ihhihna hong lakna ahi hi.\nDaniel 9:18, 19 simin. Topa’n a thungetna a dawntheih nadingin, bang paulam peuh Daniel in a gen hiam?\nDaniel’ thungetna ah theihhuailai khat: Pasian’ minphat in ngen hi. Tua pen, Daniel a mimal ading le a mipihte ading zong hi tuanlo a, Pasian aading ahi hi (Daniel 9:17-19). Pasian’ min pahtawi peuhleh, ngetna kisangpah hi.\n2 Kings 19:15–19 simin. Hezekiah thungetna le Daniel’ thungetna a kisut dante gen in. Matt. 5:16 in bangci a, Pasian’min koici phatding ihhi hiam?\nPalai Sakna Manphatna\nDaniel 9:5–13 sim in. Daniel in “kote” khialzo ung, a cihcih pen, a mipih lakah amah kihel in hihbang siatna a tun mawhna bawl cihna hi a, bang thukician om naci hiam?\nDaniel’ thungetna pen, Laisiangtho sung a, palai thungetna kicianmahmah khat ahi hi. Tua bang thungetna in Pasian lungsim sukha a, thukhenna pan le galte khutsungpanin suah takna ahi hi. Pasian in Jew minambup suksiat a sawm laitakin, Moses in palai in suakta uhhi (Ex. 32:7–14; Num. 14:10–25). Keugawtna in gambup a suksiat ding ciangin, Elijah in palai in thungen a, Pasian in guah buakkik hi (1 Kings 18).\nInnkuanpihte ading le lawmte adingin, thungetsak leng, Pasian in hong sang in, hong huh thei hi. Khat veivei hong dawngpaklo in sawt thei himah leh, Atate’ kisapna cikmah in mangngilh ngeilo hi (James 5:16).\nHih santakah, Daniel in amite le Pasian kikalah Palai nasem hi. Laisiangtho a sim kamsangpa in, Pasian’ hilhna manglo a, a thukhamte palsatna tawh mawhna lianpi bawl cih tel mahmah hi. Kha lamah amau niamsuk mahmah cih thei in, Pasian in a bawldam dingin thungen hi. Ahih hang kamsangpa in a mipihte mah pulak tangtang a, Khazih in eite hong palai sak mahbang ahi hi (John 17). Himah taleh kilamdanna khat omhi: Khazih in “mawh neilo” (Heb. 4:15) a, ama mawhna pulak ding omlo, ama aading mawhmaisakna kisamlo (Heb. 7:26, 27) hi. Hi napi Amah mawhneite dinmun hong lasuk: “eite zong Pasian tawh a kibangin midik ihsuahtheih nadingin, mawhna a neilo khazih pen, eite tangdingin Pasianin mawhnei a suaksak hi” (2 Corinth. 5:21).\n“Na a hoih, a siangtho, a thupi le a ithuaite khempeuh kaikhawm in, Pasian vantung mite tawh mihing hotkhiat nasepna ah kihelsawm lecin, mawhna lianpi bawl hi ci in hong kinial laiding hi.”—Ellen G. White, Faith and Works, p. 24. Hih kammalte in, Palai ih kisapzia hong bangci hilh hiam?\nDaniel a palai nasepna ah thubul nihnei hi: mipite mawhna le Jerusalem guaksuakna ahi hi. Pasian in a saanna ah zong hih thuumna nihte mah hipah hi. Messiah nasepna tungtawnin, mipite’n hotkhiatna ngahding uh a, biakinnpi zong ki zahtak ding hi. Tua thuumna tegel pen, Daniel’ nuntak sung mahin kidawngpah a: Messiah nasepna a hihleh bel mihing khang tawntung in omding hi.\nDaniel 9:21–27 simin. Kaal 70 hunciam sungin bangna kisem ding hiam? Bang hangin Zeisu bekin picingsak thei hiam?\n“Palsatna siansuah nading” Hebrew pau in “palsatna” (pesha), lungsim tak tawh palsatna, a niamzaw in a sangzaw’ thu nialna (gentehna: Pau. 28:24). Hih kammal pen Laisiangtho sungah zong, mihingte’n Pasian’ thu nial kici (Ezek. 2:3) hi. Zeisu sisan hangin, galte langdote himah leng, Pasian’ hehpihna Calvary pan hong luangsuk hi.\n“Mawhna tawpsak” Akhiatna in “seal tum” hi a, mawhna kimaisakzo hi. Mihing ih puukpan kipan, Pasian’ geelna bangin ki nungta zolo himah taleh, Messiah in ih thanemna ah hong panpih hi.\n“Mawhna kipalai sak” Paul in: “Tua Tapa in, Pasian’ pianzia a kimin a neihna ding, Pasian mahmah in a sehsa ahi hi. Pasianin a Tapa zangin, nakhempeuh Ama kiangah a kaihkik ding a sehsa ahi hi. Tua ahih manin singlamteh tungah a Tapa a sihna hangin amah tawh kilemkik theihna ding hong omsak ahih manin, leitung vantung a om khempeuh ama kiang hong tunkik ahi hi.” (Col. 1:19, 20). Zeisu bekin hong picingsak zo hi.\n“Tawntung dikna hong tun” Khazih in singlamteh tungah ei dinmun hong dinsak in, Pasian’maiah “dikna” hong tun hi. Upna hang bekin Pasian dikna ihngah thei hi.\n“Mangmuhna le genkholhna sealtum” Khazih hong kipiak ciangin, Laisiangtho lui genkholhna sungah, amawhmaisak nasepna a cihteng picing sak ahi hi.\n“Siangtho-bel mun pahtawi” Siangtho bel a cihciangin mi hilozaw in mun ahi hi. Vantung biakinnpi pahtawina ah vantungin, Khazih pen Siampilian in koih hi. (Heb. 8:1).\nGenkholh Hun Calendar\nZingsang le nitak 2,300 mangmuh tawpna ah, kamsangpa in telzolo hi(Dan. 8:27). Kum 10 khit ciangin, Daniel a “telsak” dingin Gabriel hong paisuk hi (Dan. 9:23). Hih a nunung mangmuhna in, kaal 70 hunciam bei ciangin, Messiah nasepna picing ding cih hong pulak hi. Kum-Ni thukhun bangin, kaal 70 hunciampen, kum 490 mah pha ding hi. Hih hunciam kipat hun pen, Jerusalem kilamkik ding thu-kipiakna tawh kipan ahi hi (Daniel 9:25). Kumpi Artaxexes in BC 457 kumin, tua thu pia hi. Ezra makaihna tawh Jewte in Jerusalem lamkik hong kipan uhhi (Ezra 7). Laisiangtho in kaal 70 pen “kikhenkhia” ding ci hi. A cihnopna pen, a lianzaw kum 2,300 (Daniel 8) sungpan in, kum 490 kikhenkhia ding ci hi. Kum 2,300 le kum 490 tegel a kipat hun kibang a, BC 457 kum ahi hi. Kaal 70 zong khenpi thum in kikhen a, kaal 7, kaal 62, le kaal 7na (kaalkhat) cihbang ahi hi.\nKaal sagih (kum 49) Jerusalem a kilam hunsungteng hihtuakpen hi. Tua kaal 7 khit ciangin, kaal 62 (kum 434) in “Messiah Kumpipa” kiang hong tun hi (Dan. 9:25). Kumpi Artaxerxes thupiak khit kum 483 ciangin, AD 27 hita a, Zeisu Messiah kituiphum in, a nasep nadingin Khasiangtho in pahtawi hi.\nSee also ZSS 12: Khentatna Hoihlote\nKaal 70 hun sungtengin, a thupi mahmah thute piang hi:\n(1) “Messiah kithat ding” (Daniel 9:26); Khazih sihna hi.\n(2) Messiah in “kaalkhat sung mitampi tawh thuciam bawl” (Daniel 9:27); Jew gambup sungah nungzuite tawh a nasep khopna hi a, “kaal nunung pen” AD 27 pan 34 dong hi.\n(3) “kaal-laizang ah, gangawh biakpiaknate khawlsak ding hi” (Dan. 9:27). A kituiphum khit kumthum le alang ciangin (Kaal-laizang) Zeisu in gangawh biakna khawlsak hi- Thukhunthak ahi dingin, Ama’ pumpi mahmah a nunungpenin hongkipia in, singlamteh tungah hong kigo ahihmanin, tua pan kipan gangawh biakpiaknate khawlsak hi. Stephen ki denglum in, Gospel thupha in Jew le Gentile deidanlo in a ngah hun ciangin, kaal 70 sungah a nunungpen kaal in AD 34 kum beita hi.\nDaniel 9:24–27 simin. Messiah’ lametna lian le kamciam sung mah ah, gal, gitlohna le buaina tuamtuamte ih za hi. Tua sih-le-nun lauhuaite kawmkal mahah bang lam-etna hongpia thei hiam?\nNgaihsutbeh Ding: Anuai ah, Daniel 9: 24-27 sung a om, kaal 70 genkholh napen, Daniel 8:14 sung om kum 2,300 tawh a kipat hun mah ahi hi. BC 457 pan kum 2,300 simpah leng, a omlo 0 kum paai leng, AD 1844 pha hi: Aihke’h AD 34 (amasa kum 490 paihkhiat 2,300-490 = 1,810) kum 1,810 simsuk leng, AD 1844 mahtawh hong cing hi. Tua ahihmanin, biakinn siansuah (Daniel 8:14) hun pen AD 1,844 kum a kipan ahi hi.\nCiapteh dingin, Daniel 7 le 8 thute in 1,844 tawh kizo gige hi. Daniel 7 sung a thukhenna, Daniel 8 sung a biakinn siansuahna cihte a kibang vive hi a, kum 1,260 khitciang a piang (Daniel 7:25) pan a, Zeisu nihveina hong kumkik ma, Pasian’ tawntung gam a phuhma hi ding hi.\nKum 2300 hunciam tawh kisai etcianna.\nKum 2300 Genkholhna\nKum 490 Kum 1810\n457BC. AD34 AD 1844\nLaisiangtho siamte’ in, Kum 2,300 thu le Kaal 70 thupen, thukhat hilel hi ci uh hi. Banghang hi a, teci nalak theihna ding bangthu namu hiam?\nDaniel’ palai thungetna tungtawnin, eima palai dingthu na telbeh a om hiam?\nChrist hong ki pumpiakna bekmah eite lametna hi a, kiniamkhiatna, itna le mi’ mawhna maisak nopna lungsim neihtheih na’ng bang hong huh thei diam? Luke 7: 40-47 simin.\nDaniel’ thungetnate ah Laisiangtho bullet mahmah hi. Agam uh kisusia dikdek a, mite ki salmat gai, khuapite ki suksiatsak hi. Hinapi ama’n mipite inn zuankik theih ding lametna nei veve hi. Laisiangtho le Pasian’ kamciamlo koipan lametna ngah mawkmawk ding hiam? Eite zong, Pasian’ kammalpan lametna ih ngahtheihna ding bang hong hilh naci hiam?\nZSS 6: Piangsakpa Bia\nPrev post ZSL 9: Kihhuaina pan Siangthona ah\nNext post MSS 10: Kum 10 Sung Mang Kibang Den


url: =2015 Election teh Kua Teel Ding?\nARTICLES Zokam 2015 Election teh Kua Teel Ding?\nLast Updated on Sunday, 29 March 2015 02:44\tWritten by Tongsan Admin\tSaturday, 28 March 2015 22:16\nThuman tak le suakta takin (free and fair) kiteelna a om theidiam cih ngaihsut huai bek-in tukum 2015 kumbei kuan teh bel kiteelna om limlim dingin ki-um tekhi. Tua ahih manin kuateel peuhmah ding cih tu pan kipan, ngiahsut kholhhuai, kigin kholh huaihi. Mipi palai (Member of Parliament) ding, kua teelding ? Bangngen sak ding ? Koi cih panpih ding cih thute kong kumnuam hi.\nHih dotna ih ngaihsutteh a mimal le a party in ngaihsut huaihi. Party lak-ah zong gambup huam party (USDP, NLD) cih le minam huamin party (ZCD, SNLD) cihdan omhi. Tuate nih-in thakhauhna le thanemna nei ciat-uh a, hih thului sungah tam ih kikum man kei ding hi. Ngaihsut pak theihin cilehang, hlutdaw sungah a tamzawte meetang tawh thu kikhensatt a hih manin gambup huam party liante`MP te teel lehang ih thukhat peuh ong taksuak baihtheih hi. Ahi zongin tuadan partyte minam neu, biakna tuamte vai-ah dinmun muanhuai lo uhhi.\nTu lian laitak, minam dang, biakna dangte langpan nopna tawh lutol uang deuh pawlkhat thusun, namkep thukhun (race protection law) vai-ah party liante dai uhhi. Gambup huam party lian pan MP suak ih mipihte aw ih limzak keihi. Mi citawm minam neu, biakna dangte ading ahih leh ki ciangtan uhhi. Party lam enlo-in a mi-in en ding hile hang, Lai Siangtho sung a om Esther kumpi nu dan paktat huai kasa mahmah hi. Esther kumpi nu nuntakna pan paktat huai thu thum kimu theihi. Pasian a um, a ciim giugiau le a diakdiak-in mipihte ading luangkham ngam liang MP ih kisam hi.\nPasian um cihteh upna lam-ah a khiam vetlo(compromise) kulhi. Adiak in Pasian bia tawm gam, eite ading ih upna dinpih ngam ih kisam hi. Tua khitteh mipil, mi liante tawh kithuah ding ahih manin zong ong pilzek, teizek, siamzek kulhi. Esther bangin kumpite tawh koi cih kimuh-in, bang lampi tawh thu sung leng lempen dinghiam cih a thei giugiau kisam hi. A thupi mahmah khat-in mipihte phattuam nang ahih leh luangkham phial zah-in a kipia khia, a hangsan, a ngenngam ding ih kisam hi. Tuma khanglai pek a kipan tudong Zomi makai pawlkhatte ki thukhualsak lua cih, ka zamun mahmah hi. Mipihte a thukhual masak ding hun hita hi.\nBang Ngen ding?\nMP ding teel-in Hlutdaw ong tung tak uhteh bang ngen ding, cihtawh kisai-in 2008 Constitution sungah state huam a tu hlutdaw le gambup huam a tu mipi palaite`n bangteng sem, van, khensat theih cihte ciantak in kikhen sitset hi. Hun la-in kan/sin huaihi, constitution kipuah lezong kanpah huaihi. State huam hlutdaw ah MP ut khat-in meetang ngah nop man-in gambup huam hlutdaw te bek khensat theih nakhat peuh kamciam ong piakkhak leh uppah loh ding thupi dinghi. A tutna mun uhtawh kiciangtan septheih na om-in, utut a ki ngen ziauziau thei hilo hi. Tua lo, MP te-in mipihte ading muibun a suah nop uh leh mipih te` dinmun, kitangsap taktak tel masak huaihi. Tua ahih man-in zum-le-hlutdaw huang sungbek ah nitum thapai lo-in, hun ngah nakleh mipihte kiang va zin, kimu, kan, thu dot zeel kulhi.\nMihingte’ dinmun tawh kisai theory lampan en lehang Maslow phuahkhiat Hierachy of Needs kici, mihingte' kisapna a dawldawl-in gualhnazangin kingaihsun theihi.\n1. Dawl khatna lungsim pumpi kisapna (psychological needs) ci-in nekding, ihmutna ding le sex hi. Nekding le lu-nghak nading ciangtawh buai mahmah khin tangialte`dinmun hi.\n2. Dawl nihna ah patauh tawm zawk deuhna (security needs) cih omnang khawlnang, buknang mun le cidam kikepna cianghi. Sikkang ciang bel dawhzo, cinat teh zatui leizo sam cihna dinmun ah omtehi.\n3. Dawl thumna ah kizopna/neihtheihna dinmun(belonging)hi-in mite' it, paktat, maipha piak(lungsim lam kisapna) le phone, inn, mortor(muhtheih kisapna)te ah a omzote dinmun hi.\n4. Dawl lina ah man neihna(esteem) cih dinmun hi-in, lungkimna ciding ihhiam, nuntakna sang zawdeuh, thu nei zawdeuh, thu-le-la pawl khatah aw thawl zaw deuh cihna hi.\n5. A sang pen dawl nga na-ah bel ei-le-ei mantakin kitheih khiatna (self actualization) cih na hi-in, mi khatin suakta takin amah-le- amah ki theihkhiatna, ei-le-ei ki muhkhiatna cih hi. Patauh luatding kisap dang omlo-in, mihing manneihna taktak neihna dinmun hi.\nHih a dawldawl-in ih gen biatbuat na-in mipite` dinmun theilo pi-in a dangtawh buai masak lohding cihna hi. Thupi (important) le thukin (urgent) cihte theih huaihi. Tua dawl 5 lakpan dawl khat bek vei ding cihna zong hituan lo-in, sep khop theihteng sem, khat veivei sepdiak dingte khinkhai kulhi. Lai Siangtho sungah Esau in a gilkial lua mahmah ahih manin be meh kuang khattawh a innluah za khekngam ekhi. Upman hi masa lo-in gilkial dangtak man-in biakna dangte` ukna nuai-ah a va lutngiau ih Zomi pih honpi khat omta hi.\nTu hunteh Zomite gam tuamtuam ah kithehthang ta ahih man-in, Zomi makai (politic, biakna) a kici peuhmah in gamsung gampua a om mipih khempeuh a huam theipen (inclusive) in ngaihsut hun hita hi. Myanmar kumpi zum-ah tu ka hihteh gamsung a om Zomite` awbek ngai ning ki cithei nawnlo-hi. Tua bangmah-in gamtuamtuam zat (international standard) bek tawh Myanmar gamvai kiteh khawm thei den lohi. Myanmar gam cihmawk pen `Kawl mangpa thugen akpi in phiatnelh` ihcih danhi.\nPalaite' ading Palai:\nDemocracy ki-ukna ah MP cih pen mipite` sawltak a hihi. Mipil mahmah Noam Chomsky kiang, banghangin politic semte zuaukhem theidiak uhhiam?, cih a kidot leh, en amau ki khemkhem sak hive hang. A taktak en politician te uktheihna thuneihna a neilua hihang, ih zatloh manbek hi, cihsan hi. Mihing limlim sum-le-pai, min-le-za neile hang khua ki phawklo theihi. Hih munah mipihte haksatna Esther kumpi nu kiang a va zasak, a va lok, a va phawng, a va to Modecai dan ih kisam hi. Modecai pen tuhun kammal tawh advocacy sempa kici theihi.\nMipite` deih-le-ki tangsapte, patauh-le-lungkhamnate kumpi sungah om MP le minister(vuanzi) semte`n a zak, theih nang uh, thu va gen, ngen, lok, to ding mipi lampan kipawlna tuamtuam ih kisam hi. A cidam democracy ki-ukna gam-ah, kumpite bek thupi khinlo hi. Kumpi(government), sum bawlte(business) te le mipi kipawlna (civil society) te` thupitna kikim linlian in, a thupi zawsang, omlo hi. Mipi kipawlna ah GZA, TA, TYF, Tongsan Media, Tedim Post, Zingsol, Zomi Daily, Zonet, Siamsin, CNRW, ECODS, ZYA, Tedim Khua Upate cih akipan om ngeingai a, democracy kician neihtheih nadingin amau tung zong kinga veve hi.\nMipi kipawlnate thanem le kumpi le sumbawlte’n amau hamphatnang bek sem thei uha, mipi kipawlna le kumpite kia sepkhopna tawh sum-le-pai khantohna kingah theilo dinghi. Kumpite citak keileh lah bangmah kisem theilo ding hi. Hi theileh hlutdaw tawlngak sim-in MP teelte tutpihna kinei den henla, hlutdaw kahsung bangteng va sem, va ngen, va thukim, va nial cihte a kipan MP ding kidem lai-in bang kamciam pia, tun tuate koicih tangtut, bang haksatnate tuak, bangteng ong ngahkhia cihte ki pulak sak huaihi. Amau ong sawmkei leh mipi kipawlna lampan patkhiat huaihi.\nMedia te`n interview zeel-in a hi bangbang, leitung mun tuamtuam ah zaksak kikkul hamtang hi. A haksat nate uh huh theih a omleh huh, panpih, pahtawi-in, thungetsak in thupha zong piakpiakding himai hi. Kiteelna cih zenzen pen kung(goal) hi zenzen lo-in a khualzinna kipatna hipan zaw-in zuih tohtoh ding process sau mahmah hi. Tua ahih manin mi kician mah teel-in, ih kisap te mah ngetthapaih ding hi-in, gamnuam gamhoih lam nading mikim-in vaipuak nei ih hih lam phawkden ciatni.\nBy: Pau Sian Lian (Tongsan Columnist, Japan)


url: =Singapore pan Syria ah IS galkap atumsawm numei khat kiman :: ZOMI DAILY\nposted on 12 June 2017 at 11:53 pm Lomkholna: News, Sawltak, Singapore, World\nSingapore gamsung panin IS galkap tetawh akizopsawm numei khat kiman hi ci’n Ministry of Home Affairs (MHA) in tuni Monday ni in genkhia uhhi. Singapore gammi sungpanin IS tetawh akibawlsawm lakah numei amahbek hipan kici hi.\nTua akiman numeinu pen kum 22 aphakhin khat hi a, aminpen Syaikhah Izzah Zahrah Al Ansari kici hi. Hihnu ii nasep pen Sparkletots Preschool Programme ah Contract infant-care assistant kici hi.\nSyaikhah Izzah pe 2013 kum pekpan kipanin IS migilo tethu akan, anungzuih leh aki thehzaksak Propaganda abawlzel khat hi ci’n MHA te’n genkhia uhhi. Akimat khiatlian pen tukhasung in kiman khiapan hi.\nIraq leh Syria gamsung aom IS thautawi te ii gamtatna pen Islam biakna tawh kituak hi ci’n umkhialkha hi. Tua ahih manin IS te tungah a upna, amuanna pen khangsemsem cihi.\nSyaikhah Izzah pen 2014 kum akipan IS tetawh kisai thute Social Media tuamtuam ah Share sawn kawikawi cihi. Tuaban ah Syria gamsung ah paisawm in, IS tetawh kipawlkhawm dingin akithawi khiatsawm laitak ahihi.\n2015 kum ciangin a innkuanpih te’n hihnu ii gamtatna, Social Media tuamtuam ah IS te thu atangko sakna theikhia uhhi. Syria gamsung ah IS tetawh akipawlding inzong zinkhiatsawm cihpen theikhia uhhi.\nVideo: Singapore – ISD Detains 1st Female Extremist for “Islamic State” (IS) Radicalism\nAhi zongin Singapore kumpi thunei te tungah zasaklo in, amauthu tawh na khaktansawm uhhi. Ahi zongin agamtatna pen khaktanzo tuanlo uhhi. Sawltak #zomidaily\nPrevious: China Eastern te vanleng vandawn ah Engine Casing kitam in amanlang in kumkik\nNext: Vondeih Kep Ding – 115 (Dimno’ Pa)


url: =USA, Florida sanginn khatah thaukikap, mi 17 si, 15 zato ah lum :: ZOMI DAILY\nposted on 15 February 2018 at 8:52 am Lomkholna: News, Sawltak, USA, World\nUSA, Florida State sung aom High School sanginn khatah Wednesday ni in thau kikapna piangin mi 17 si cih AFP pan kiza hi. Tua sanginn pen Florida, Parkland khuasung aom Marjory Stoneman Douglas High School ahihi.\nThau akappa pen kum 19 aphakhinpan pasalkhat hi a, hih sanginn ah akahngei sangnaupanglui khat hi ci’n Local Sheriff te’n genkhia uhhi. Semi-automatic Riffle thaukhattawh sanginn sungah aphialkapgawp ahihi. Fox News te genna ah athautawi pen AR-15 Rifle hi a, thautang pen simzawh lohding zahin tampitak pua cihi.\nBroward County Sheriff Steve Israel in agenna ah thautawh aki kaplup athuakte pen sangnaupang leh adang ulian uhamsa pawlkhatzong kihel uh cihi. Ahi zongin tua ulian uhamsa tepen sangsia ahihleh ahihlohpen ki gencian theinailo cihi.\nThautawh kaplup athuak asi mi 17 te lakah, mi 12 tepen Building sungah aki kaplum hi a, adang mi 2 pen Building apualam ah akikaplum ahihi. Mi 1 pen zato ah akipual laitak in lampi tungah asi hi a, adang mi 2 tepen zato atunkhit ciangin asi ahihi.\nAsi mi 17 banah aliam bekbekzong zato akipuak mi 15 pha cihi.\nThautawh akappa pen amin Nikolaus Cruz kici a, palik te’n mankhinta uhhi. Hih Marjory Stoneman Douglas High School sanginn panin gamtat hoihlohna “disciplinary reasons” tawh sanginn panin aki hawlkhia ahihi.\nHih thaukappa ii a website leh Social Media zattezong ki sitsak a, Posts pawlkhat tepen lungkhamhuai mahmah hi ci’n Broward County Sheriff Steve Israel in genbeh hi.\nHih Marjory Stoneman Douglas High School omna Parkland khuapen Miami City panin 80 km bang agamlatna aom khuakhat ahihi. Aliam pen Report akigen masakna ah mi 20 pan 50 kikal bang phading kici a, ahi zongin akician in ki pulakkik nailo hi.\nVideo: Multiple deaths were reported Wednesday at Marjory Stoneman Douglas High School in Parkland, Florida\nUnited States sungah sangkah kipat, sanghon khitzawh thau kikapna kiza zelzel hi. US gamsungah kumsim in thautawh mi 33,000 bangin sihlawhden cihi.\nHih sanginnsung thau kikapna hangin President Donald Trump inzong ama Twitter tungah dahpihna pulakkhia hi. America gamsung aom sanginn te ah sangnaupang, sangsia leh akua mapeuh in lauthawng cihbang omnawnlo dinghi ci’n gelhkhia hi. “No child, teacher or anyone else should ever feel unsafe in an American school” Bangci vaihawmsawm ahidiam cihbel ki genbehlo hi.\n2013 January khapan kipan US gamsung aom sanginn 283 ah thau kikapna piangkhin hi ci’n Non-profit Group khat ahi “Everytown for Gun Safety” te’n genkhia uhhi.\n2012 kumsung inzong Connecticut, Newtown khuasung aom Sandy Hook Elementary School ah thaukikapna huaisia mahmahkhat piangngei in, sangnaupang 20 leh ulian 6 in sihlawh uhhi. Sawltak #zomidaily\nPrevious: US Maryland aom National Security Agency zumpi geiah thau kikapna piang, mi 1 liam\nNext: Vondeih Kep Ding – 134 (Dimno’ Pa)


url: =Nu’ Ni zawhteh aban ding bang :: ZOMI DAILY\nposted on 11 August 2013 at 12:02 pm Lomkholna: Article, Thawntuang, TuunlehZua\n“Mother’s Day pen trademark hi. Mothers’ Day hilo hi, tua ahih man in Nute Ni ci lo in Nu’ Ni cih ding kilawm sa ing,”cih Sia Khen Suan Za Nang laikung panin ka muh teh diksa mahmah ing. Laimal in manpha ahihna tel semsem ing. Nu’ Ni zatni hih Lai Siangtho ka sim aa ka khitui hong luang ngelhngelh hi. Piancilna 25:28- ” Isaac in Esau’ sa matsa nene ahih manin Esau mah itzaw a, ahi zongin Rebekah in Jakob itzaw hi.”, ci hi. Nu leh Pa ten Tate it deuh ngaihdeuh neih uh hi cih ki lang mahmah hi. Ahang om ding hi.\nNu’ Ni bek in Nute’ phawk ziauziau lel, Nu’ Ni ciangin hopih pan, sum khak pan, thupha dawh saisai nuam( ngah ding maw guai), bawl pak saisai mi ih om khatam ci-ing. Nu’ Ni beileh phawk khak mahmah in neihlo zel, Nu’ Ni simin phawk kha pak cihte om tham hi. Ih Tuun leh Zua in nang hong phawk den, nang adingin thu hong ngetsak denin Thupha lampi hong sialsakden hi.\n“Namit na hak le la hun sungin na pianna Tuun leh Zua phamlo dinga na mitphiat kal hun sungin hong phamsan ziau ding hi,” cih Rev. Cin Za Suan thugenna ka zakteh ka lungsim hong sukha mahmah hi. Nu’ Ni khitzawhte aban ding bang! cih ka lungsim ah hong om hi.\nPhamsa ningtui ki tulh theilo aa, phamsa thupha ki la kik theilo ding hi. Tualeh bang cih ding:\n1. Leitungbup ah ih pianna Nu khat bek ki neih ahih manin lungkimsak masa leh it in zahtak masa ding\n2. Nu leh Pa thupha bek deih man bek tawh amau tungah itna ngaihna laklo ding, a tawn tungin amau adingin thungetna maw, a cidamna ding maw, a lungdamna ding maw..cih thute ngaihsun in sem takpi mai ding\n3. Nu leh Pa ten it deuh ngaihdeuh a neih mah bangin amau ngaih deuh dingin bang ka sem ka bawltam cih phawk ding\n4. Pianna Tuun leh Zuau ki bang sitset na pi Thupha a ngah deuh mi om hamtang hi. Tuaten bang cih bangin Nu leh Pa bawl uh hiam cihte kanin sem ding\n5. Pianna Tuun leh Zua it masa lo, zahtak masa lo in, muh theihloh Pasian ka it ka zahtak icihleh Pasian ahing khem ihi lel hi.\n6. Nu leh Pa hong itna bek ngaihsun lo in, ei itna zong Nu leh Pa in hong ngaihsun hileh bang tan hi ding cihte phawk ding\n7. Nu leh Pa pilta leh, haita leh, hauta leh, zawngta leh, melsiata leh a ki khel thei ngeilo ahih manin a ki khel ngeilo itna hong neih lam uh phawk tawn tung ding\nA dah huai penpen ah Nu leh Pa azahtak lo, itna a neilo khat in Zomi minam hong makaih khak ding lauh huai mahmah hi. Makai dingte a inn kuan sung ki lamzia kancian masak huai hi. Innkuan sung cidam mello khat in Pawlpi sung, minam sung hong makaih leh ki cidam hetlo ding hi. Tua ahih manin Pilna theihna neihna cihte madak mada lo in Tuun leh Zua tungah bang tanin sem cihte theihpih masa hileng ih minam ih pawlpi cidam mahmah dingin mu ing.\nNu’ thupha Pa thupha, Nu itna Pa itna bangtan cih ki teh theilo aa, tate itna ngaihna pen ki thei hi tawh ki bang hi. Nu leh Pa na it zahzah na Taten nang tungah itna hong neih ding uh hi. Nu leh Pa ih bawlbawl bangbang ih Taten ei tungah hong bawl ding uh hileh bangtan hi ding cih ngaisut huai hi.\nNu’ Ni khitteh a bang sepdind bang!!!\nPrevious: Zawnna Lampi Nam 10 ~ Carey Suante\nNext: Na Go Manphapen: Part II ~ Carey Suante\nSawltak Hoih, Na Sem Hoih ~ Thawn Tuang\nZomi Numeite dinmun lapsanna ~ Suang Khen Pau\nSingapore gamsung aom CK Building meikang


url: =Pakistani Azfar Rehman, Faisal Qureshi hit back at Saif Ali Khan\nThread: Azfar Rehman, Faisal Qureshi hit back at Saif Ali Khan\n29-08-2015, 12:57 AM #1\nAzfar Rehman, Faisal Qureshi hit back at Saif Ali Khan\n29-08-2015, 07:23 AM #2\n....... the sad side of this topic is, if this guy or any other actor/actress or any Media person is given a lowest chance in Bollywood they forget everything and jump on it. That should not happen if you are really a man of your own words. :S


url: =2011 Kum A Tu Tetti Panna | Siyin Chin Baptist Church\nArticles (Sizang Lai), Rev. Dr. Lam Cin Thang\n2011 Kum A Tu Tetti Panna\nPosted by thawngno ⋅ March 20, 2012 ⋅ Leave a comment\nFiled Under Rev. Dr. Lam Cin Thang\nBy Sya Lam, ANTS syapipa\nTukum sia, ko innkuan atu, suangval khuazing bangin haksatna ka thuak kum le Pathian thupha ka saan bel kum, Pathian nalamdang sepna a nasia bel ka mu kum khat a hinate hangin, “Atawntungin TOPA pha hi” ci sia tetti ka pang hi.\n1. Ka Zi ii Cancer Natna Kibawlna le A Dam Kikna\nKa zi masa Dimtaknu in tawmvei bekma hong na bingbung a, cancer natna taw 2005 kumin hong nusia hi. Ko innkuan atu in, khuazing mama kum hi. Ciang, ka innkuan sungah ka ompui tu ka tanute nii sia Australia theng hi. Amate zongh hong cia kik paih tu la hi ngawl a, kei nguak ka om tu sia suak thei sa ngawl uh ahikom, ka zi nei kik tu sia amate mama in hong hanthawn uh hi.\nTua hi a, 2008 kum July 26 ni Kaangpui taw ka kiteang uh hi. A ngei ngawlin a U Ciang Pau in hong nusia si, Kaangpui zongh naungil hong om lei napi, tha 6 ciang hong tol si tana, ka khuangaina uh hong kibelap leleau hi. Nau ih nei ngawl sia, Topa in Kawlngam sung ngupna thusonna ah ih kithol thei tu hong deisakna hi ci in ka lung uh kim veve hi. Shan ngam, Kachin ngam, Paletwa, Mogok khawngah khualhaw khawm thei a, nuam ka sak mama laitak, naubu cancer natna hong nga leleau hi. April 29 ni Numeite Zatopi [Duffenn] ah ka ki at uh hi. A at Dr. nu in a natna sia nasia zo thong ahiciang phatak ih bawl kul tu hong ci hi. Cancer za, chemo sia 6 vei kikhum tu hong ci a, a za man sia K 50,000 [India] pan 750,000 [Australia] ciang om hi hong ci hi. Sum nei ngawl ih hihang, dam nuam ih hi ciang, Pathian muanna taw, a manham bel sia ma ih khum tu ci in ka vaihawm uh hi. Khatvei chemo za ka khum uh ciang, K 1,000,000 (Thein 10) kiim bo a, operation taw simleang 7 vei atu in, K 7,000,000 (them 70) bo tu ahiciang, ci in 50th Street, Botataung inn sia K 100 lakh (thein zakhat) taw ka zuak uh hi. Pathian naseam khat a zi bawl natu a inn zuak ci sia, Satan zongh lungdam lei vak ci in inn man teng Topa ka pia siat uh hi. Topa ka muan uh bangma, Ama in a bo theampo hong sik takpi hi. Khatvei za ka kikhum ma, sum nga mama ngawl sia, patau pianin ka om uh laitak, Manpi India a sangkaa lai a tanpuite khat film star (yuksian mintami) suak a, tua nu in US $ 4000 na na thak hi. Khatvei ma sum nga natu hong piang mama ngawl sia, Korea ka lawmte in ka nat uh khat in hong son ci in $ 1000 hong thak leleau hi. Leitungbup pan sum hong kithak kheukho a, leiba ngawl hetin, kibawlna ka man thei uh hi. Tu in, hong bawl Pa Pathian ma in hong damsak zo a, nidang bangma in naseam kik zo ahikom, ih Pathian sia, ih Pa takpi a hina le a nungta a hina tetti ka pang hi.\n2. Ka Mittang Khuamu Ngawlna le Ka Kibawlna\nKa mittang sia, 2011 kum, ANTS sangte Graduation ni [March 6] phatak ma zangh thei vaset lai napi, a zing khawng ciang, lai mama ka sim thei nawn bua hi. Ka mit sungah ka khuamuna a nawngkai sak thei na tam ma om vanau hi. Mit Doctorte 3 khawng le Neuro Doctorte 2 taw ka kilak hi. Phatuam thei mama ngawl a, Mindat, Phakant, Kyaingtone khawngah ngupna thusinna ka piak ciang, lai en ngawlin ka hil hong kul hi. Amate in a en ngawl thathongma hong sa a, thiam hong sa mama bilbel hi. A khakbel American Vision ah Doctor a thiambelpa kungah ka kilak le, scan hong zaih sak hi. A scan sia a et po ciang, ka mit sungah a vang khat om a, Kawl ngam pan haksa tu hong ci hi. Kivawt thei teei ahihang, aa-mah-khan om ngawl pha kik thei, tawcip thei hong ci thong hi. Doctor pa in, “Na mit veisang pha nawn ngawl a, hi na mit ziatsang sia tawcip lalai thong le, na nuntak man om ngawl tu ahiciang hi bangma om lel lete pha zaw tu hi,” hong ci vangeu hi.\nAustralia ah om ka tanute ngealin hong thinbot mama a, ka kibawl natu hong hanciam uh hi. Ka kibawl natu a kat uh ciang, Doctorte in, a tawmbel kum khat peuma khaamkhol (booking) kul tu hong ci hi. Manpi (Man Suan Huai) pasal nei ciang pai tu ka hi ciang, tua sungah ki at thei leng a lembel tu suak hi. Amate unau in haksa mama ci a heak ciang, Manpi ii topasal le tonupi tute taw hong vaihawm uh hi. Amate sia lawm le ngual hau mama ahikom Eye specialist khat a kuailaw le, tuapa in University pan Dr. Alex Tan (Eye Specialist – Professor) na kuailaw sawn hi. Ciang, tua pa in a khei [surgery] thiam mama in a minthang Dr. Dimitri a cisia, na kuailaw leleau hi Kei sia, Pathian naseam khat hi a, sum bangma nei ngawl a ciciang in, a khei tupa in sum pya khat zongh hong la ngawl hi. Ka kikhei natu zato sia “St. John of God Hospital” hi a, RCte nei zato pha mama khat hi. Kikhei natu OT (Operation Theater) sia manham mama a, kilungmang mama kawm pan, RC zatote in zongh a thongin hong zangh sak leleau hi. Hithusia, Manpi topasal le tonupite bek hi ngawlin a kuama po in lamdangsa mama hi. Ngamdang mi khat hi bang a, booking kul ngawl le, a thongin kikhei ci sia, om ngei ngawl hi, nangma a masa ciil hi tu ni hi hong ci uh hi. Sum bangza tatak bo tu ziam ci zongh dongh ngam ngawl khu hi. Dimtak car parking man $ 11 bebekma ka bo uh hi. Ka nau (Pa En Za Pum) zongh zato ah naseam khat hi a, ama sepna zato mama ah a naak kikhei tu sia, kum khat booking ka vawtkhol ci hi. Medicare zongh nei ahihang sum tam mama ka bo thua lai ci hi. Perth, Chin Christian Churchte pastor Rev. James Tin Kung in, ka tapa a peang liam a, zato ka lup uh zongh $ 50,000 [thein 500] bo ci leang, mit sia tam seseam bo tu ve hong ci hi. Kawlngam pan lasa thiam Tun Tun Perth ah a pai lai, a ngilna in zato ah a kikhei le $ 80,000 bo ci si hi. Tua hi tana kei mit kibawlna sia Pathian nalamdang sepna tatak hi hong ci hi. Pastor Zaw Win (Hangpipa) zongh Perth a thet sawng, PR (Permanent Residency) ngasa Sya Hang Za Pum taw zato ah a pai le, a natna kibang linlian sia, Sya Pum $ 300 bek la a, ama sia $ 6000 hong la hi ci (a za 20 kisamh). Tusia, ka mit zongh khua kimu thei kik zo a, lai zongh ka sim kik thei zo hi.\nAlamdang mama kaan lai thu khat sia, ka mit kikhei natu hong vaihawm sak le hong khei Dr. Alex Tan le Dr Dimitri te ngeal Yangon ah kong haw tu hi hong ci hi (January le March, 2012). Mittang Dr. te in ka mit bawlna tu huvau, hi bang mittang a hawng [macular hole] te sia, ngamnote ci thada, Australia zongh ah bawl natu a haksa mama nam khat hi ci in at hi. Hi bang a, ko nupa suangval vui le ngua ii hong nuai sia, Pathian in Ama minthan natu vinghvengh in a piansak a hina ka nung phawksaan uh a, ka he ka kaana uh te maitaina taw hong kilaih sak hi.\n3. 2011 Kum Pathian Nasepna\n2011 kum sia, ka buai bel kum uh hikale, Pathian nasepna ah a tangzai tatak le a muibun tatak in\nhong zak kum khat hi si hi.\nPerth Siyin Baptist Church – PSBC [New Year] Jan 1\nPSBC Nipi Ni 1:00 PM Jan 2\nAustralia Burmese Christian Fellowship-ABCF 4:00 PM Jan 2\nABCF 7:00 PM – Kumthak Muakna. Jan. 3\nPSBC Ngupna Thusinna Jan 4-6\nPSBC Tuikiphum tute thusinna Jan 7\nABCF Drill Hall (1:00-12:00) January 9\nPSBC [2:00 pm] January 9\nABCF [7:00 pm] January 9\n1st PSBC, Summer Camp- Leschenaultia Lake Jan 11-13\n16th ABCF Summer Camp – Busselton Beach Jan 15-19\nSiyin Organization of Malaysia (SOM), KualaLumpur, Feb 3-5\nKuala Lumpur-SOM Church- Worship & Wedding Feb 6\n7th ANTS Graduation – cum- Tin Jubilee March 6\nMindat, S. Chin State-Ngupna Thusinna March 15-18\nSengTawng, Phakant, Kachin State Ngupna Thusinna April 4-7\nGeis Memorial Baptist Church, Myitkyina 09:00 April 10\nChin Baptist Church, Myitkyina 10:30 April 10\nYSBC Summer Youth Camp, April 13-16\nKyaingtong, Eastern Shan State, Lahute Ngupna Thusinna May 3-7\nANTS Days of Challenge, June 6-9\nTaunggo, Kekho, Keba Baptist Church Judson Sunday, July 10\nANTS Mission Emphasis (with Dr. Cory Gonyo, USA) Aug 5-6\nMBC, E & M 40-Day-Training, HOLTI, August 8-12\nPerth, Myanmar Baptist Church (1:00 – 3:00 PM) August 28\nPerth, Australia Burmese Christian Church (3:30 – 5:30 PM) August 28\nPerth Siyin Baptist Church, September 4\nWestern Australia Chin Christian Church (2:00-4:00 PM) September 25\nPerth Siyin Baptist Church. September 25\nGethsemane Baptist Church, North Dagon (Nilang) October 8\nYSBC Day of Mission Emphasis, October 16\nBuanman, 15th SRTE Camp, October 21-23\nKyauk Phyu (Rakhaing State) October 29-31\nMaung Shin (Rakhaing State) November 1-3\nKyauk Moe (Rakhaing State) November 4\nPhla Kyah (Rakhaing State) November 5-7\nMaye Pone (Rakhaing State) November 8\nANTS Deeper Life Convention (with Open Doors) Nov 26-28\nYSBC Joy to the World Crusade (Thusinna le Thuh hilna) Dec 1\nShweSiyin Kawlte [Christmas Crusade-New Year] Dec 27-30\nGeiss Baptist Church at Myitkyina\nPaul in, Rome Laithak sungah, ngimna lian hangin thuakzok hatna piang a, tua thuakzok hatna hangin ngamtatna pha, ngamattna pha hangin lam etna piang sak hi. Hi lametna hangin ih nuntakna khiakna hong nei a, kiim le paam bangza po thinkiam huai kale a lungdam tawntungte kihi hi.\nHeaktu: The Siyin Baptist sungpan akilakik hi.\n« Pathian Lai Thak Ni Hi\nKal Suan Zia Nam 2 (Tetti panna) »


url: =Leenlaai ZAM pan ZAM ah :: ZOMI DAILY\nposted on 9 February 2014 at 12:58 pm Lomkholna: Article, Khawmpau, ZAM, Zomi\n2000 Kum in Malaysia gam ah sum le paai zongding in katung a, Lampaina zong lohkhin zonaailo in Immigration ten Overstate tawh ongman in Thaigam ongpuakkik uhhi. 2001 kumciang Agent Laai Chin Bo (Zotung) kiang Malaysia katung kik hi. Minam kibanglo ahihman in leh keilah Katungteng ah cithak dim ahihman in zato konglak theikeiding passport nanei kei nasih leh Ninbung ah azanzan in kongpaaiding ongci in Ekbuk sung ah Kuang kei ading khat koih in tua ah mikhat ann ongpia sak hi. Kha 1 sungding ka omkhitciang Tanau ten Rm 1,650-tawh ongtan in Kapianna Kapu Innlum ah khakhat sung zatuitawh kibawl in ka omhi. Hih hunsung in kalungtang sung ah Zomi ten Malaysia ah kipawlna kician leh Makaai kician kisam hi cih ongkilo lian hi.\nInnluah Nu le Pa vaak kahihman in kum 4 sung Chinese te naseem in sum le paai thalawh in ka-om kawm in 2003 kum UNHCR ten hamsatna neite gamdang ah puaknuam cihthu zakha kahihman in UNHCR zum pai in Khamtung a gaalkaap ten ak khawng anntang khawng ongdonsak leh Biak Inn sung khawng a agiahte uh kagen mawkmawk hi. Hih Hunsung mah in Kei le kei Makaai ding inlah kimuangzolo kahihman in Zomi mipil omsunsun te delh kawikawi in Khatvei bang Subang acihna ah zanhak in kheem kathuak liang hi. Kipawlna om peuhpeuh bangseptheiding om ci in ahithei bang angtan pih mahmah kadelh pah velvel hi. Ciimnuai kipawlna ong om ahihman in Puanzuak, Pawlmi zon cihte ah ma kapang zelzel hi.\n2005 June kha in Daw Aung San Suu Kyi kum (60) acinna phawkna Innkalh pan asuahtaak theihna ding ngen ni ci in ZNC-LA makaai Pu Langh Suan Cin@Cinpi in ongzawn ahihman in pawlluut leh nasep thuahpah in Gilbeem sungdong ah kapai suak uhhi. Overstate te kikoihna Camp sung 2006 kumkipat lam in katung uha, Camp sung Kumpi zalian te bangmi nahiam ongci uha, Zomi kacih leh Zomi gaalkaap Bu Khamul sau mahmah khatzong hiah om in no onghuhtheiding hi ongci uhhi. Camp sung ahihman in kigil kial sim ahitam Kawlte tawh Captain (Thongbu) kituhpah lian in ka kivaat pah ziahziah uhhi. Captain lah ngah Ann hawmpawl lah kangah uh ciang apualam kipusuak theizawdeuh ahihman apualam kapai hialhial le hatha gol lualo asamsau , akhamul sau khat ongpaito kamu uha, Lawmte Pu Zo Khai acih hiapa hi ei ongci uhhi.\nPu Zo Khai peen 1996-1999 India gam ka omsung in amin kazaza a akigen daan leh kei upmawh thu in thalianding thaupian ding in kangaihsun tawntung hi. Amah taktak kamuhciang ka umkeiphial a ahizong in namaan ahihman in ka ki welcome uhhi. Asawtlo in Camp pan amah UNHCR ten lakhia vingveng uhhi. Kei zong sawtkhop khat Camp ah omta kahihman Thai ah tuaksuk vingveng in Malaysia kakah kik hi.\nKualalumpur , Malaysia katunkik ciang Thaipan kakah kikna sum ba kahihman in na kaseempah tingteng a, ka off day ciang Pu Hau Kim, Pu Zo Khai, Pu CInpi ten nalian khat seemzo ding minam ongmakaihding kipawlna kician khat ongnei zo khading cihthu lam en kahihman in hawhden giakden in minam itna thute kadongdong kakumkum mai hi. Ahizong in amau Khalkha lam ACR zum lam ah paihalhhlah pian uh ahihman kalungsim tawng ah kanuam meelkei hi. Kanung theihciang lawmte ACR sungthu akan nahizaw in kinaak pawlsawmlolua na hi zaw hi.\nNitaakkhat phone ongpai a Pu Cinpi in USA pan Pu Thang Khen Pau ongpai in nitaakciang Zosai ah thukikupna omding ongpai hamtang in ci in ongsam hi. Nasep off ngahlo kahihman kapai theikei a Meeting amanciang Pu Zo Khai, Pu Cin Pi te phone athu ala dong amau ZAM kiptak akiphuhna leh Makaai teng ongtheih sak uhciang kalungdam lua mahmah in kakidik thuhthuh hi. Tua nipan kasep theih bang ah makongpangding ci in kamciam piapah kahihman in Puchong veeng hausa ding in ongseh uha, genkawikawi, meber zong kawikawi in ZAM zum ah kapuak hi.\nZAM zumpeen awkhumtawh Zomi Innpi ci in minno kiphuahsawn hi. Zomi Innpi Innpi in neipah in kaalkhat khatvei tungden in ka omlaaitak., nikhat Pu Cin Pi lah leengding hita ahihman in Pu Zo Khai in phone ongset in Khawm Pau aw ongpai inla ZAM ah keitawh minam na seemkhawm ni ann laakding hun mahmah ta a, ann lading mi aomkei ci in ongsam hi. Keizong Pu Zo Khai aw kei kaseptheih bangmah omkei Mangpau zong tam ongpuakeng kacih leh Pu Zo Khai in pilna neih le lam kakisam kei a Veina kakisam hi. Minam navei leh na seemthei hita nahihman in ongkithawi in ongci hi. Kanasepna ah lah Chinese laaitawh Order gelhthei kahihman atawmpeen khasum Rm1,200 nusiatding hamsa sakawmkawm in kapai hi. Zan thapaai Pu Zo Khai tawh thu kakikup uhleh Inn luah Upeen kahihna ongthei ahih man in Khawm Pau aw kongcita zong in nang ZAM ah na ongseem lecin khasum omloding a na Nu na Pa te avaakding kuamah omloding ahihman na vaseemkik phot in ongci ahihman kileh na kaseem kik hi.\nKhakhat khitciang Pu Zo Khai in onghopih kik in Khawm Pau aw bangbang apiangzong in nongpai keileh kabuai lua mahmah hi. Kizo tak in khensat inla ongpai in ann ingawlkeiding hi ongcihciang 2006 kum laaizangpawl in kapuanlom zial in ZAM zum ah kakituah ta hi. Zum naseem ding nuamlel ding kasak leh ZAM peen lawhcing luanaailo ahihman in zantha paai phone tawh Zomi temah in ongphin thapaai in ihmut tanang in kaomden uhhi.\nZAM zum ah akisapna bangbang leh Makaai te ongsawl bangbang in hangsan tak leh khamuang tak in nakasem tawntung hi. ZAM kasep na hang in kama akikhaalcip UN vaai te akipan Zi leh ta neihna cihte tampi tak ongkihongto a, Tuabek hilo Laaisiantho sung ah Note milian tetawh ongkikhawlsak in milian in kongbawlding cih mahbangin Milian mipil tampi taktawh ongkikhawl sak ban ah pilna, thutheihna tampi tak ka ngah hi.\nZAM zumpan minam nasep sung mah in khual izin ciang lamsuk lamto aom mahbang in anopna tampi oma, hamsatna tampi zong kituak kha zeel hi. 2007 Nov kha in Laaizom Zomi temah I thusiam natawh kazi naupaai kha 3pha pan leh ZAM palaai teng\nongkiman in Camp ah tawmvei ka om uhhi. Pasian in Minam ading naseemte ong angvan ahihman in kazitawh minih ai Thailand pan Malaysia paikik man RM3,600 peen ongsiknuam kituh ziahzaih mai hi. 2008 kum Oct kha pawl mah in Penang tuikulh ah Zomi te vaanding in Pu Papau tawh pai in ZCF Biak inn sung ah ka omzihziah laaitak un Palik te katuan nading uh mawtaw tawh akigingsa in ongpai in Police station ah nai 5 sung ongkhumcip uhhi. Hamsatna tampi te kaantan in 2008 Dec 13 ni in USA gam cidam in katung thei hi.\nZAM ah kiphaltak in na kasepna hang in guaksuak hetlo in ZAM pan Zi Pasian in ongpia a suan le khaak ongnei sak hi. ZAM ah kasepna hang in leitung beidong amangngei nawnlo ding Minam naseempa cih min kangah hi. Mipi 90% in ZAM nasemluui te peen adang kipawlna te sang minam naseem ci in kipsak zaw uhhi. Malaysia laaikhawng a ZAM langpan in Chin kici a kawitaaitaai te in USA khawng pan ZAM thupiitna leh anaseem te kipiakkhiat zia nungtel saan uhhi. ZAM nakasep nahaang in computer kameek thei a, Mikaangpau kapau thei hi. Kum tampi sung akikhaakcip ka UN vaai kheempeuh olno tak in kagualzo hi. Abu amang miming thang mipil tampi taktawh kaki meeltheih kha hi.\nZOMI ASSOCIATION OF MALAYSIA (ZAM) pan USA gam kapaizawh tun kum 5 ongcingta a USA gamsung ah zong ka om na tualsung ah ZAM bangmah in Zomi ading natampi tak kaseemkha a, Tuabek hilo tun kum 5 cingta kahihman in Zomi American Man (ZAM) mah tungkik kahihman in hih Leenlaai Zomi Association Of Malaysia (ZAM) pan Zomi American Man (ZAM) thu kongsuut kawm in ZAM peen Pasian in Zomi nasepnading leh Recycle ding ongphuh kipawlna ahihban ah hih Zum ah naseem khate mihampha ahih ban ah Recycle tawntung ding teektaleeng zong minam ading akizang veveding mite hi cihtawh thukhup ni.\nPrevious: Original Zomi\nNext: 914 Zomi Soccer Team\nChristian Hymn te’ tangthu: Dawn Un, Zeisu’ Min Vangliatna\nKa lungulhna ~ Dong Mung\nNambup huam panlakna leh kitelna ~ Pau Khat Suan\nDahna Taangko: Syama Thian Kyin Hung @ Daw Cherry (kum 65)\nTulaai Leitung Thuthang Tuamtuam Updates Feb 25, 2015\n2017 kumsung Password lakah amuanhuailo penpen “123456” hikik leuleu\nUS, Colorado State sungah Police Officer khat kikaplum, akapte kimanzo nailo


url: =Malaysia ah Ransomware hangin AMT ni 3 sung kikhakding ci’n ki patausak :: ZOMI DAILY\nposted on 16 May 2017 at 9:49 pm Lomkholna: Malaysia, News, Sawltak, World\nTulaitak leitung gamtampi takah Ransomware kici Cyberattack omkawikawi ahih manin, thuthakzak khatpeuhpeuh pen ki umkha pahpah in ki patautek mahmah hi.\nMalaysia gamsung ahzong Global Cyberattack hangin sumsuahkhiatna ATM (Automated Teller Machines) khempeuh ni 3 sung ki khakcipding cih zuauthuthang “Hoax” khat Social Media tungah ki thehthang hi. Tua thuthang pen ataktak hilo hi, ATM te kikhakcip loding hi ci’n Deputy minister Datuk Jailani Johari in genkhia hi.\nThuthang nazakpak khatpeuh uh uphuai leh uphuailo hoihtak ngaihsun masa unla, thumanlo te Social Media tungah khahsawn pahpah kei un ci’n mipi tungah zaksakna nei hi.\nMalaysia gamsungah ATM teng ni 3 sung kikhakcipding cih zuauthuthang “Hoax” aom ciangin mipawlkhat patau mahmah uh a, ATM omna tengah akigual ngeingai honkhat om kici hi.\nIndia gamsung ah “WanaCrypt0r 2.0” Ransomware Cyber-attack akizak ciangin Malaysia gamsungzong lawhkhading a, ni 3 sung ATM teng kikhakcipding cih aki gensawn mawkmawk cihi.\nTuciangciang Malaysia gamsung aom Network Users te Ransomware athuakkha aki Report omnailo cihi. Ransomware kici pen Malicious Software namkhat hi a, Computer System teng aki zangtheiloding in akhakcipthei Virus namkhat ahihi.\nAhi zongin Network users khempeuh, Computer zangkhempeuh in na System Date te uh Backup bawlding, Internet tungah muanmawhhuai Suspicious Links peuhmah mawkmek hetloding cihzong genkhia hi.\nTuaban ah Computer zangkhempeuh in Anti-virus Install hamtangding, Malware Detector cihtezong zat huai ahihlam genkhia hi.\nRelated: Tulaitak leitungbup Computer Cyber Attack kibawlsiatna mi 200,000 in thuakkhin\nTulaitak leitungbup gamtampi takin Global Cyberattack athuak laitak ahih manin, eizong kidawmciat ni. Cyberattack athuakkhin lakak Company minthang leh alianpipi ahi Britain’s National Health Service, Russia’s interior ministry, International shipper FedEx cihte nangawn kihel mawk hi. ZD Sawltak #zomidaily\nPrevious: Kuala Lumpur khuasung nasepna khatah leitoset Excavator in nasemkhat denglum\nNext: Singapore meikanglak ah nasem 2 awkcip in, ahunlap in ki honkhiathei\nIndia ah pasalno khat akivui dingin hanlam azuat laitak khua phawkkik ~ ZD\nKum 25 na phakma in hihlai sim hamtang in


url: =Gam leh Minam a khangto sak Makai hoih ~ Khup Lian Thang :: ZOMI DAILY\nposted on 19 March 2017 at 9:22 am Lomkholna: Article, Khuplianthang, Politics\nSouth East Asia sunga om gam neu mahmah khat hi in 714 Square Km bek pha a(Tedim Township 2409 Square Km) tuipi in kimkot hi. Malaysia, Indonesia tetawh kigam veng hi. 1819kum in British minam Stamford Raffles in sumbawlna phualpi dingin hih tuikulh tungah na kipan in tua pan in Britishte’ ukna nuai ah tungsuak uh hi. 1942-1945kum sungteng Japante’ khutnuai ah om hi. Galpi nihna khit teh Mangkangte lutkik in 16th September, 1963kum ciangin British kumpi tungpan suahtaakna a ngah khitteh phet in Malaysia gam tawh kigawm hi (Zomite zong belpawl gam ah aki gawm dan). Singapore in State khat dinmun tawh kigawm in Malaysia te neih State 14 lak ah khat in kihel hi. Amau bek hileh hamsa ding, galvai, sumbawlna vai, mipite mailam ding mah ngaihsutna tawh na kigawm uh ahi hi.\nAhih hangin Malaysia gamvai makaite in Singapore gam makaite na it zolo uh, tua hun sung mahin Singapore gam sung aa Chinese leh Malay minam te minamvai buaina te hangin Malaysia gam makai te in, Singapore gam hawlkhia or deihnawnlo uh hi. Tua ahih manin ut le ut loh hilo in Malaysia gam panin inn atuan akl a ki hawlkhia suak hi. Tua ni pen 9th August, 1965kum hi in tuni dongin Singapore te National Day in ciamteh uh hi. Tua hun laitak in suahtakna angah gamte in lungdam mahmah leh a kipak mahmah uh cih pen a ngeina ahih hangin, Singapore gam in suahtaakna angah ni in agam makaite aa dingin a dah penpen ni hi zaw bilbel hi. Malaysia gam pan in pai khia ding cih a theih ni-in a gam makaipi Mr.Lee Kuan Yew (1923-2015) bangin nasa lua mahmah ahih manin na kap ngeungeu hi. Lam-et bei, ki taisan, bangmah theilo mipi 2millions makaih ding, a mipite mailam ding cihte a ngaihsut teh a lunggim leh a lungtang na lua mahmah ahih manin an ne zolo ihmu theilo in cinat lawh liang hi\nGam sung buai theihna ding ahang tam mahmah ahih lam pen gam makaite in tellua ahih manin amasa in minam vai, biakna vai ah Policy thupi khat na kiplet masa uh hi. Tua policy pen “Minam, biakna, ngeina ki deidan lo in, gam leh mipite’ nuntak khuasakna a khantohna ding bek maingat in na sem khawm ding” cih ahi hi. Tua mah bulphuh in minam khempeuh ii a hihna te zahtaak sak uh hi. Singapore gam sungah Sen(Chinese)minam 74%, Malay 13.4%, Indian 9.2% , Eursian leh a dang minam 3.3% cih bangin a teng khawm ahi hi. Biakna lam ah Buddist 33.2%, Christian 18.8%, Islam 14%, Hindi 5%, Tao leh Folk Religion 14% leh adang 18% teng pen biakna upna kician a neilo, cih bangin tengkhawm ngeingai uh hi.\nHih teng a kilem loh in, hih gam khangto lo ding hi cih pen Singapore gam makaiten na tel mahmah uh hi. A gam in pautang (Common Language) dingin Manglai mangpau zangin nasepna, sumbawlna leh kumpi zumte ah Manglai ki zang hi. Amau gam mite pianpih pau leh ngeina abei lohna dingin Chinese, Malay leh Tamil laizong official lai in ciamteh veve uh hi. Gtn; Bus leh Meiling tung te ah lamlahna (sign, advertisement) te ah Manglai, Sen lai, Malay lai, Tamil (Indian) lai tawh namli in at diudeu lel hi. Mun la tuam, sum bei tuam mahmah kha ding hi. Ahih hangin, tua bang aa ahih tanghtanghna hang mahin minam vai kibuaina, ki telkhialhna tawm mahmah hi. Mipite in Kumpi makaite leh a makaihziate a muanna khauhsak semsem ahih manin sum bei tak mahmah na hi mawk hi.\nSingapore gam ii khantohna pen a makaite Muanhuaina, thuman cihtakna hang ahi hi. Tu laitak Zomite’ makaite leh mailam maikai dingte khempeuh in, Zomite’ khantohna dingin a muan huai, a belhtaak , a mite ahuaizo, a mipihte’ nuntak khuasakna lamlak in a mapang zo ding makai hoih ahih kim ciat ding lunggulhna lianpi tawh hih thului hiah khawl bawl phot ni. Lungdam, Khup Lian Thang\nPrevious: April 2017 ciang ZIUSA Genvai Mithak kisangkik tading\nNext: Paris khuapisung aom Orly Airport ah galkapte’n migilo khat kaplum\nPasian leh ama kammal


url: =Meaning of Khuzaymah, Information about First Name Khuzaymah, Muslim Origin Names | Om Sri Sai Jyotisha Vidyapeetham\nMeaning of Khuzaymah, Information about First Name Khuzaymah, Muslim Origin Names\nMeaning and origin of the Muslim baby name Khuzaymah. Meaning of Khuzaymah. What does Khuzaymah mean? Khuzaymah origin. Information about Khuzaymah.\nMeaning of Khuzaymah: Old Arabic name..\nKhuzaymah Origin: Muslim\nGoogle: Search Khuzaymah in Google\nMore similar names like Khuzaymah\nKhurram Khufu Khushnud Khulud Khurshid Khushnood Khuzaymah Khursheed\nMeaning of Khuzaymah, Information about First Name Khuzaymah, Muslim Origin Names, Choose babynames from thousunds of names data base from various regions and coutries.


url: =Gambup Innpi (Hluttaw) Hawhna ~ Bob Tuangpi :: ZOMI DAILY\nposted on 20 August 2016 at 5:19 pm Lomkholna: BobTuangpi, News, Politics\nTaungggyi ah Shan State bup aa om mualmi party(20) kamkupna khawmpi 11-15;2016 sung teng i Zomi party ZCD taangmi dingin pute sawlna tawh ka va sim khit teh Nay Pyi Taw gambup Innpi ah MP pute tawh holimnopna leh ong deihsakna uh tawh ka va hawh thei hi. A Innpi bel TV sung khong limsung khongah imuhmuh sangin atatakah azah tampi in na thupi zaw hi. Igalmuh phetin dim bang akua litlit hi! Hluttaw Innpi ahih leh ASEAN gambup leh leitung bup dongah athupi pen pawl hiding hi ci’n gamdang lengla khempeuh in zong gen tek uh hi.\nTopa aw! Hih Innpi ah kei zong Zomi Zogam ading amapang; galdo dingin nikhat ni teh ong kha in maw! ci’n thu ka va ngen hi.\nAhuangsungah ka luut phetin Zomi te Pasian anungta Topa phatlo-in ka om thei kei hi. Zomi minseel ZCD party hih gambup Innpi ah iminam puan tawh Hluttaw akah MP pute tawh ahuang ka luut viauviau uh teh Topa hong aangvannna ka phawk thak tetek hi. 16-18;2016 sung pute kiangah ka va hawh thei aa; Pute in itna tawh lengla hong do ban vuah neek le dawn; kisapna; vaksuk vaktohna ah kisapna omlo-in ong zindo uh ahih manin ka aangtang mahmah hi. Pute tawh nitaksimin mailam Zomi Zogam vai thu limci tampi ka kikum thei uh hi. Hluttaw sung thupaiziate tampi hong hilhcian uh aa theihhuai thu tampi ka sinbeh thei hi.\nMipite lametna; deihna; lunggulhna MP pute in zong tel mahmah uh ahih manin genhuai thute; akilawm akituakhun; athuzui-in kipaipai ahih manin Zomi mipi na patau nai peuh mah kei un! ci’n pute mipi tungah na gensak sawn in cih thulimcii hong vaikhak uh hi.\n18.8.16 9:30 AM hunin Nay Pyi Taw khuapi pan Yangon lam ka ciahsuk thei hi. Lam tawntungah pute tawh kihona teng lungzuan kawmsa-in ka ngaihsutut laitak ka khuadak phei leh Yangon High-Way Bus Station ka mu ta hi.\n*** Ikalsuan simin lam tawntungah hong mapi; Zomi te hong siam van le lei abawl Topa Pasian’ min lian semsem ta hen!\nPrevious: Multi-media journalism a sin nuam ten scholarship ki siau thei\nNext: Piang Ngaih Don vai gen beh nop a tuam tuam\nTagah kepna innmai ah naungek suakcil khat kinusia


url: =MY STORY- The Rebel: Ka sakmin phuah masak pen\nKa sakmin phuah masak pen\nDt 22 October 2013, nitaklam dak 2:15 in ka u Thang in hong phone hi. Tapa nihna damtakin nei uh ahihdan a hong gen a, amin kei ( ama nau, a nuai geih) phuah ding cih a hong theisak hi. Ken zong, hoih ei, lungdam ei, Topa thupha hi ei, ka cih pen ama'n zong Topa thupha ci in pasal kiho cih mahtak ka hunsak pah uhi.\nKa ngaihsutna ah thu tampi a hong lut a minphuah I cih noptuak mahmah napi haksa ahihdan ka theikhia hi. Bangtan hiam khitin ka zi ka phone phei a, u Thang te'n tapa damtakin nei uh. Amin kei phuah ding ci. Hong kuppih pah in, amin ding bang hoih na sa a, ci in a hong dong pah hi. Ken zong hoihtak ngaihsut ding thu hi, a hoih kia hilo in a kilawm leh kituak khat ngaihsut ding, hih vengvung louh ding ahihdan ka gen hi.\nA min ding hoih kasak tampi om mahleh ka theihloh omkha inte ci in I Zo min uh a khiatna ka google a ka simsuk detdet hi. A hoih leh deihhuai tam ei. Ka deih teng ka ban gualhsuk hi. Siam, Thang, Mang, Muan, Hau, Biak, Sing, Zam cihte hoih na pi ka ngaihsut vengveng ciangin ki thupisakna toh kinai kasa deuh hi. Hihte tawh teh in kei nuntakna minThang leh a thupi, Muantaak, Biaktaak, Sing in Zam zoulo cih thei kilkel ka hihmanin ka teel ngam kei hi. Etdan khatah I Pasian hihtheihna hiciang bek hilo; a hong hihsak theih sangin niamzaw mahmah lai ka kisa hi. Pasian in hihsang a sangzaw in hong Siam thei, hong minThang sak in hong Mang sak zaw lai thei lua hi. Biak cih pen bang midangte a dia biaktaak leh ka nau a hong sihsan Biabiak phawkna ding ka cih dek ciangin mi khat phawkna ding in midang khat sakmin hi zawzen keileh ka ci jel hi.\nMinphuah toh kisai ka pomdan bel I minphuah pa/nu hong hih ding I deihna hileh zong nidang leh tuhun a I hihna gennopna a zat ding hizaw in kamu hi. Ama hong hih ding deih lua; min thupi I phuah ciangin paw zolo thei ahi hiam peuh ci ing. A omdan tak bel a paisa, tuhun leh amanban ding deihsakna in sakmin kiphuak ahi peuhmah cih kician mahmah.\nMin phuah toh kisai ka pa khang a damlai omsun ka paneu Vunglal leh ka u Kaikhopau ka dong hi. Kei phuah ding mah hia, eipawl in min I phuah ciangin k i bangci phuah deuh cihte leh kei a min phuaktu in bang teng ka hih kul ci in ka dong hi. Ka ute'n tapa upapen leh tanu nih neita uh. A piite'n piang masa nihna numei phuakta ahihman in ka paidan un kei phuah ding mah ahihdan a hong hilh ua, a phuaktu deihdan a phuak himai ahi. Na utleh zong hih Sialpi toh a min na phuak uau ci thei ka hihdan ciamnuih in hong gen hi. A min pen a phuaktu in a koksak nop dandan ahi a cih ban uah amau min phuahte uleh a deihnasan uh a hong hilh uhi. Genneitak a phuak ding ahihdan ka cian hi. Ken zong a nalh maimai hilo in a hoih leh kilawm a phuah ding ka hanciam hi.\nKa ngaihsut khakloh om inteh ci in ka sanggam leh ka lawmte tawh bang phuak leng hoih ding cih ka kikum uhi. Hi bang teng toh thu thum deihna-a beisa hun a kei mahmah leh ka inkuanpihte Pasian in hong khotuah leh khualna hangin hitan tung ka hihlam ka phawk na, mailam hun ah zong a hong khual touh lai ding deihna leh tua bang mah in a sakmin nei pa in zong midangte a khual na ding deihna in a pianzoh ni sagih ni (nisim 29 October 2013) in Kamzalian> Liankhual Tomging ka ci hi. Topa'n ompih henla midangte khual thei dingin phungcing hen aw.\n[HILHCETNA: Sian in hong khual peuh leh i thupha tan te tawh midangte a KHUAL thei ding dinmun luah ding. LAMkhia in SUANhuai in MUNG in HAU ding hihang. Lawm leh gual te SING leh KHUP ding hang a, LAL in minTHANG leh MUANhuai pen a hikhin ziau hi ding hi. Hibang teng a tunkha thei dingin Pasian in hong KHUAL ding bek kisam hilel e ci ing. A dik lel in gen le hang, i minphuah te a hoihpen a i phuah ciat hilel e.]\nPosted by thehistorysofar at 16:00\nLabels: Sakmin, zogam, ZOMI


url: =Temporary Fencing Rental Thayer, Indiana\nTemporary Fencing Rental in Thayer, IN\nNeed a Temporary Fencing Rental in Thayer, IN?\nTemporary Fencing Rental are available* in Thayer.\nTemporary Fencing Rental Hanover IN\nTemporary Fencing Rental Clear Creek IN\nTemporary Fencing Rental West Lebanon IN


url: =Mr. Hiroo Onoda, Japan Galkap Lungtang Khauh Kum 91 Pha in Si\nJapan te in a gam uh a minam uh a itna hong lak tangthu khat hi. Mite in a gam a lei a minam uh it mahmah uh hi.\nZomi te in Japan Gal ciin i ciamteh World War II hun a Japan galkap khat amin Mr. Hiroo Onoda pen Philipine gam ah a kisawl hi a, 1944 kum in gal sim dingin Lubang mun ah a kipuak hi. Japan Gal bei nailo hi cih upna lianpi nei ahih manin Galpi beita ciin a kigen hangin um nuam tuanlo in gamsungah kibu in a kim a kianga omte do in manlah mahmah hi. Amah uk galkap bu pa teekteek va pai in a va zol ciangin Japan Gal beita hi ciin um pan a, 1974 kum in hong ciah pan hi. Japan Gal pen Atom Bomb kikhiat ciang 1945 kumin a bei khinta hi a, aman bel um ngam pak lo, a bu pa sapna, genna bek a um ahi hi.\nJapan Gal a bei ciangin galkap tampi leitung mun tuamtuam ah a om uh hi. Pawlkhat ciahkik in pawlkhat ciahkik nuamlo in pawlkhat gamsungah gal a bei lam theilo in a kim a kiang uh dodo lai uh hi. A kihilhna vuah "never surrender" (kipiakhia ngeilo ding) cih hi. Guallel a kipiak sangin sihna telzaw ding cih hi ngeu lel hi. Tua manin Japan Gal a bei ciangin tampi a gam vuah ciahkik ding maizum uh ahih manin amau leh amau kithat uh hi. Guallela ciahkik ding sangin galhanga sih pen a telzaw uh hi; tua zong a kihilhna uh hi. "Kong sap mateng uh hong ciah kei un. Thu kong piak mateng uh na sep ngei teng uh na sem un. Ko thu lo midang thu na um kei un," cih himawk ahih manin amau uk Bu te thu simloh midang thugen peuhmah zuau hiding cih upna tawh um vetlo uh hi. Onoda zong tua bang mi khat ahi hi.\nAma omna Philippine ah galven ciangin mi 5 nungta lai uh a, ahih hangin khat ciahkik in a dangte a kim a kianga khua omte a simna vuah, Philippine galkapte tawh a kikaptuahna ah si uh a, pawlkhat kiman hi. Amah pen kiman zolo in peng den hi.\nGal beita hi ciin sapna lai khak in mite kamtai in sawlta leh um nuam tuanlo hi. 1974 kuma a Bu pa in a va hopih ciangin um pan a, tua hun in hong ciahkik pan hi. Japan a tun kik ciang "Banghangin midangte in hong sap uh ciangin umlo na hi hiam?" a cih ciangin "Muanhuai dinga hong kisawlna ka pelh nuamkei hi," ci ziau lel hi. Minam adingin muanhuai taka pang ngam, pang pa himawk hi. Philippine ah a om sungin kumpi tawh kido in a kim a kianga khuate tawh kido himah leh kumpi mah in 1996 kumin Philippine kumpi in a gam vuah hawh dingin cial kik a, sum tampi pua in sangkahte panpihna ding leh khangnote pattahna dingin pia hi. Tukum 2014 ciangin kum 91 a pha in si hi.\nGalkap lubawk khat leltak in hizaha a gam it, a kumpi uh Emperor adingin si ngam, pang ngam, muanhuai zo cih pen leitungin lamdang a sak mahmah khat ahi hi.\nMinam a it manun Japan te a khangto mahmah uh hi cih hih tangthu panin kimu hi.


url: =Yangon khuasung atai YBS Bus sungah Passenger khat asisa in kimu :: ZOMI DAILY\nposted on 15 August 2017 at 7:13 pm Lomkholna: Myanmar, News, Sawltak, Yangon\nYangon khuasung atai YBS 61 Bus tungah zanni Monday ni in Passenger khat asisa in mawtaw sungah kimu a, ahi zongin ami kua, koipan cih kitheicianlo cih Yangon Police te’n tangkokhia uhhi.\nHih YBS 61 Bus pen Hlaingtharyar aom West Yangon Technological University panin Yangon khuasung Sule dong ataizel ahihi. Kumpi thunei te’n hih misi pen bangci bangin mawtaw sungah hongtuang hiam cihpen akansan laitak uh kici hi.\nHihvai tawh kisai in amukha Witness khatin agenkhiatna ah hih misipa pen Shwe Gone Daing ah Bus akhawl laitak in mawtaw tungah hong kahto cihi. Bus sungah tutna a awngkhat mu ahih manin, tuateng ah tusukpah cihi.\nTua tutna ah atutkawm in, alu pen tutna leh kongkhak Window kawmkal ah ngasuk in, ihmusuk cihi.\nTua Bus pen Thukha leh Insein Road lamkiu aom Bus Stop khat atun ciangin aomzia, a ihmutzia man asalo Passengers dangte’n mawtaw hawlpa zasak uhhi.\nBus Driver inzong tuabang in a ihmu aom ciangin aphongzel hi a, ahi zongin hih Passenger ihmu pen tuamdiak ahih manin lunghimawh mahmah uhhi. Tua ciangin Bus Driver inzong amanlang in Insein Hospital ah taipihsuakpah a, ahi zongin zato pan Hospital Employees te’n tuapa pen sikhin cimawk uhhi. Apumpi apualam bangmah liamna cihbang kimulo hi.\nHih misi pen apumpi tungah bangmah ID, Matpongtin cihte omlo a, kumpi thunei te’n Yangon khuasung pan hiding in ummawhphot uhhi. Hlaing Police Station ah Case kibawl in, kumpi thunei te’n mipi tungah tangkokhia uh a, ami kua cih aki kanciansan laitak ahihi.\nHih atung a misi pen atheikha aomleh Hlaing Police Station Commander Thein Swe Myint at 09250283275, ahih keileh Sub-Inspector Khin Soe at 09953184452 ah na zasak un.\nAbeisa huntomno sungin Yangon khuasung Bus tungpan misi akimu pen hihtawh athumna bang hita hi.\nTukum June khasung in Taunggyi panin Yangon zuanin atai Bus khat, Aung Mingalar Bus Station atun ciangin asungah Passenger pasal khat asisa in kimu ahih manin, palik te ki zasak hi.\nRelated: Yangon YBS mawtaw nungzui numei khatin anik lemsan\nTuazawh asawtlo, kalkhatzong asawtlo in Kayin State, Myawaddy panin Yangon zuanin apai Bus khat, Yangon atun ciangin asungah Passenger pasal khat asisa mahin kimukhia cihi. Sawltak #zomidaily\nPrevious: Malaysia, Melaka State sungah guahtui tamlua in, cimawh dongtuak mi 180 phakhin\nNext: Ribena Drinks te asungah huih kihelkha ahih main Product Recall kibawl\nPawlpi leh AANA\nZomi Minam Sung-a Kisam Mahmahte ~ Pu Zokhai\nChina in gamdang galphual kibawlbeh loding hi ci ~ TK Lian


url: =Hanciamna i neihding mah thupi ~ Tg. Samuel Nas :: ZOMI DAILY\nHanciamna i neihding mah thupi ~ Tg. Samuel Nas\nposted on 19 October 2017 at 12:51 pm Lomkholna: Article, TgSamuelNas\nScientist minthang, Michael Faraday pen a neulai in zawng mahmah uh hi. London ah khanglian ahih hangin anu leh pate in pilna deih bangin sinsak zolo uh hi. Lai sim thei mialmial, lai gelh thei mialmial cih ciang bek mah hi. Hong khanglian in amah leh amah kivak ding hong kipan nuam a, nasep hong zong hi. Laibu bawlna (publishing company) ah laibu kawm belh nasep khat hong ngah hi. Aman pen pilna deih ahihmanin tua a laibu bawlte lunglut takin na sim zel hi. Physics lamah lunglut diak hi.\nHua hun lai in Humphrey Davey a kici mi khat om a, amah pen physics lamah research scientist minthang khat hi. A Royal Research Organisation ah naseppih ding a zon laitak hi. Tua thu Faraday in a zak ciangin lawp mahmah a, nasep va siau pah hi.\nA pilna in cinlo ahihmanin lab sung hahsiang ciang bek mah nasep ngah hi. Ahizongin lungkia tuanlo a, a tavuan pen bel takin sem hi. A siapa research bawl vai ah lunglut mahmah ahihmanin dotna tuamtuam dong thei zel hi. A siapa in zong hoih takin na don in a laigelhte zong simsak zel a, tua panin pilna tampi la hi.\nA sawtlo in Faraday zong ama aituam research bawl thei ding dinmun ah hong ding ta hi. Community Council ah member ahi dingin kipia a, tua council sungah scientist leh research bawl mi minthang tampi om uh hi. Hih pen aman hun lemtang ah la in kisinna in nei hi. A laigelhte leh a lawmte laigelh khawng etkak in, tua panin kisin toto a, mainawt semsem hi. Tua leh, Humphrey Davey pen Europe lamah research bawla a zin hong kul vat hi. Faraday in zong zui hi.\nHih a zinna un Faraday adingin a mai hong kihonna khat suak leuleu hi. Thuthak tampi va sin thei a, inn hong tunkik ciangin electric motor leh transformer (mei setpi) hong bawlkhia hi. Tua panin amah zong mi lawhcing khat ong suak hi. Hih a lawhcinna pen ka pu Davey in hong deihsakna hang hi ci-in zahtakna pia den hi. Faraday pen tu-in scientist thupi mahmah khatin kiciamteh den ta hi.\nNa khat peuhpeuh ah, deihna taktak i neih a hanciam nopna lungsim i neih nakleh i mai hong khak nuam a tam hang, kilawhcing thei veve hi. Hanciamna i neih ding mah thupi. (Ref. A Treasure Trove Of Lasting Values – Jose Dominic) – Tg. Samuel Nas\nPrevious: Yangon aom Kandawgyi Palace Hotel meikanggawp\nNext: Update: USA ah mawtaw in hong taihlupsak Lun Nuam vai ~ Tungzang Innkuan\nMalaysia Zomi sungah dahna khat kibeh lap:\nI hihna hong lak kammal pawlkhat ~ David Tuang